cyanic-selkie/wikianc huggingface dataset:
ചെക്പോയ്ന്റ് ചാർളി
ചരിത്രം
സോവിയറ്റ് അധീനതയിലായിരുന്ന പൂർവജർമനിയിൽ നിന്ന് അസംഖ്യം പേർ സഖ്യകക്ഷികളുടെ അധീനതയിലായിരുന്ന പശ്ചിമജർമനിയിലേക്ക്  കടക്കുന്നതിനെ വിലക്കാനായി സോവിയറ്റ് റഷ്യ പടുത്തുയർത്തിയതാണ് ബെർലിൻ മതിൽ. ആ മതിലിലെ അമേരിക്കൻ ഭാഗത്തുള്ള  കാവൽപുരകളിൽ ഒന്നായിരുന്നു ചെക്പോയ്ന്റ്  ചാർളി. ബെർലിൻ പട്ടണത്തിന്റെ ഹൃദയഭാഗത്തായിരുന്നു ഈ കാവൽപുര എന്നതാണ് ഇതിന്റെ പ്രത്യേകത. ഈ കവാടത്തിലൂടെ മാത്രമേ സഖ്യകക്ഷികളുടെ നയതന്ത്രവിദഗ്ദ്ധർക്ക് പൂർവജർമനിയിലേക്ക് പ്രവേശനം ഉണ്ടായിരുന്നുള്ളു. അതിസാധാരണ കാവൽപുരയായിരുന്നു ചെക്പോയ്ന്റ്  ചാർളി. എന്നാൽ അതിനഭിമുഖമായി നിലകൊണ്ട  സോവിയറ്റ് കാവൽപുരക്ക്   ഉയരത്തിലുള്ള  നിരീക്ഷണഗോപുരങ്ങളും, കോൺക്രീറ്റ്  തടമതിലുകളും പരിശോധനാമുറികളും ഉണ്ടായിരുന്നു.
സംഭവവികാസങ്ങൾ
മതിയായ വിവരങ്ങൾ അഥവാ രേഖകൾ ഇല്ലെന്ന് പറഞ്ഞ് പലപ്പോഴും പശ്ചിമജർമനിയിൽ നിന്നുള്ള സന്ദർശകർക്ക് സോവിയറ്റ് കാവൽക്കാർ പ്രവേശനം നിഷേധിച്ചു. ഇത് അമേരിക്കയും റഷ്യയും തമ്മിൽ വാഗ്വാദങ്ങൾക്കും, പിരിമുറുക്കങ്ങൾക്കും വഴിവെച്ചു. ഇരു പക്ഷക്കാരും സ്വന്തം അതിരിനകത്ത്  വ്യോമ-കര  സൈന്യ ഖണ്ഡങ്ങൾ,  മിലിറ്ററി ജീപ്പുകൾ,  ടാങ്കുകൾ എന്നിവ നിരത്തി  ശക്തിപ്രദർശനം  നടത്തി. ഒടുവിൽ അന്നത്തെ രാഷ്ട്രത്തലവന്മാരായിരുന്ന ജോൺ കെന്നഡിയും ക്രൂഷ്ചെവും  ഇടപെടേണ്ടതായി വന്നു.
പ്രദർശനങ്ങൾ, പ്രതിഷേധങ്ങൾ, പ്രകടനങ്ങൾ
ചെക്പോയ്ന്റ് ചാർളി ഒട്ടനേകം പ്രക്ഷോഭങ്ങൾക്കും പ്രതിഷേധങ്ങൾക്കും സാക്ഷ്യം വഹിച്ചിട്ടുണ്ട്, സാഹസിക നോവലുകൾക്കും, ചലചിത്രങ്ങൾക്കും   പശ്ചാത്തലമായിട്ടുണ്ട്. ദി സ്പൈ ഹു കേംഇൻ ഫ്രം ദി കോൾഡ്,  ഒക്റ്റോപസി, എന്നീ ജയിംസ് ബോണ്ട് ചിത്രങ്ങളും ഇവയിലുൾപ്പെടും
ബെർലിൻ മതിലിന്റെ തകർച്ച
സഖ്യകക്ഷികളുടേയും സോവിയറ്റ് റഷ്യയുടേയും അധികാരികൾ പങ്കെടുത്ത ഒരു ചടങ്ങിൽ ചെക്പോയ്ന്റ് ചാർളി  പൊളിച്ചെടുത്ത്   ബെർലിനിലെ അലൈഡ് മ്യൂസിയത്തിലേക്കു കാഴ്ചവസ്തുവായി  മാറ്റിസ്ഥാപിച്ചു. കാവൽപുര നിന്നിരുന്ന സ്ഥലത്ത് സന്ദർശകരെ ആകർഷിക്കാനായി അതേപോലൊന്ന് കെട്ടിപ്പൊക്കുകയും ചെയ്തു. ലഘുചിത്രം|ചെക്പോയ്ന്റ് ചാർളി ഇന്ന്
ഇന്ന്
ബെർലിൻ നഗരകാഴ്ചകളിൽ മുൻപന്തിയിൽ നില്ക്കുന്നു ചെക്പോയ്ന്റ് ചാർളി. തൊട്ടടുത്തായുള്ള മൗർ മ്യൂസിയത്തിൽ ഇതെക്കുറിച്ചുള്ള ചരിത്രവസ്തുതകൾ ലഭ്യമാണ്. നിത്യേന രാവിലെ 9 മണി മുതൽ രാത്രി 10 വരെ തുറന്നിരിക്കുന്ന മ്യൂസിയത്തിൽ ചിത്ര/ഡോക്യുമെന്രി പ്രദർശിനികൾ സംഘടിപ്പിക്കപ്പെടുന്നു.
അവലംബം
വർഗ്ഗം:ജർമ്മനി
ദേവി കന്യകുമാരി
ഒരു കൗമാര പെൺകുട്ടിയുടെ രൂപത്തിലെ ശ്രീ ഭഗവതി ദേവിയാണ് ദേവി കന്യകുമാരി. ശ്രീ ബാലഭദ്ര എന്നും ശ്രീ ബാലാ എന്നും അറിയപ്പെടുന്നു. ദേവി "ശക്തി" (ദുർഗ അഥവാ പാർവ്വതി) എന്ന പേരിലാണ് അറിയപ്പെടുന്നത്. തമിഴ്നാട്ടിലെ കന്യാകുമാരിയിലാണ് ഭഗവതി ക്ഷേത്രം സ്ഥിതി ചെയ്യുന്നത്. ബംഗാൾ ഉൾക്കടൽ, അറബിക്കടൽ, ഇന്ത്യൻ മഹാസമുദ്രത്തിന്റെ സംഗമസ്ഥാനത്ത് സ്ഥിതി ചെയ്യുന്ന ഈ സ്ഥലം ഇന്ത്യയുടെ തെക്കൻ മുനമ്പിലാണ്. കന്യ ദേവി, ദേവി കുമാരി എന്നിവയുൾപ്പെടെ പല പേരുകളിലും അറിയപ്പെടുന്നു. ഭക്തന്മാർ ശ്രീ ഭദ്രകാളിയായും ആരാധിക്കുന്നുണ്ട്. ക്ഷേത്രത്തിന്റെ പ്രതിഷ്ഠയായ പരശുരാമൻ സന്യാസിമഠം നടത്തിയിട്ടുണ്ട്. ക്ഷേത്രത്തിന്റെ പ്രതിഷ്ഠ പരശുരാമൻ നടത്തിയതാണെന്ന് വിശ്വസിക്കുന്നു. നമ്മുടെ മനസ്സിന്റെ കാഠിന്യത്തെ നീക്കം ചെയ്യുന്നവൻ ദൈവമാണെന്നു വിശ്വസിക്കപ്പെടുന്നു. ഭക്തന്മാർ അവരുടെ കണ്ണുകളിൽ കണ്ണുനീർ അനുഭവിക്കുന്നു അല്ലെങ്കിൽ ഭക്തിയോടും ധ്യാനത്തോടും ദേവിയോട് പ്രാർത്ഥിക്കുമ്പോൾ അവരുടെ മനസ്സിൽ പോലും ഉണ്ടാകുന്നു.
ബാഹ്യ ലിങ്കുകൾ
വർഗ്ഗം:ഹിന്ദു ദേവതമാർ വർഗ്ഗം:പാർവ്വതിയുടെ രൂപങ്ങൾ
അൺസ്റ്റോപ്പബിൾ (2018 സിനിമ)
2018ൽ കിം മിൻ-ഹോ സംവിധാനം ചെയ്ത ദക്ഷിണ കൊറിയൻ ക്രൈം ആക്ഷൻ ചിത്രമാണ് അൺസ്റ്റോപ്പബിൾ. ഇതിൽ മാ ഡോംഗ്-സിയോക്കും സോംഗ് ജി-ഹിയോയും അഭിനയിക്കുന്നു. 2018 നവംബർ 22 നാണ് ചിത്രം റിലീസ് ചെയ്തത്.
കഥാസാരം
നേരായ ജീവിതം നയിക്കാൻ ശ്രമിക്കുന്ന ഒരു മുൻ ഗുണ്ടാതലവനാണ് ഡോങ്-ചുൾ. അയാൾ ഒരു സീഫുഡ് ഡിസ്ട്രിബ്യൂട്ടറായി ജോലി ചെയ്യുന്നു. ഒരു രാത്രി, ഗുണ്ടാസംഘങ്ങളുടെ ഒരു കാർ ഡോങ്-ചുള്ളും ഭാര്യയും കൂടി സഞ്ചരിച്ചിരുന്ന കാറിനെ ഇടിച്ചു. സ്ത്രീക്കടത്തും അവയവ വിൽപ്പനയും നടത്തുന്ന കുപ്രസിദ്ധ ഗുണ്ടാസംഘമായിരുന്നു ഇടിച്ച കാറിലുള്ളവർ. ഈ സംഭവത്തിനു ശേഷം ഈ ഗുണ്ടാസംഘത്തലവൻ ഡോംഗ്-ചുളിന്റെ ഭാര്യയെ തട്ടിക്കൊണ്ടുപോയി വിലപേശുന്നു. ഡോംഗ്-ചുൾ ഒരു കുറ്റാന്വേഷകന്റെകൂടെ ഭാര്യ എവിടെയാണുള്ളതെന്നു കണ്ടെത്താനായി ഇറങ്ങിത്തിരിക്കുന്നു. അവസാനം തന്റെ ഭാര്യ ജി-സൂവിനെ തട്ടിക്കൊണ്ടുപോയ ഒരു ദുഷ്ട സിൻഡിക്കേറ്റ് തകർക്കാനായി ഡോംഗ്-ചുൾ രണ്ടുംകൽപ്പിച്ച് ഇറങ്ങിത്തിരിക്കുന്നു.
ചിത്രീകരണം
പ്രധാന ചിത്രീകരണം 2018 മെയ് 4 -ന് ആരംഭിച്ചു, 2018 ആഗസ്റ്റ് 3 -ന് സമാപിച്ചു.
സ്വീകരണം
റോട്ടൺ ടൊമാറ്റോസിൽ, 5 അവലോകനങ്ങളെ അടിസ്ഥാനമാക്കി, ഈ സിനിമയ്ക്ക് 80%സ്കോർ ലഭിച്ചു. ശരാശരി റേറ്റിംഗ് 5.92/10 ആണ്.
പുറത്തേക്കുള്ള കണ്ണികൾ
വർഗ്ഗം:2018-ലെ ചലച്ചിത്രങ്ങൾ വർഗ്ഗം:ദക്ഷിണ കൊറിയൻ ചലച്ചിത്രങ്ങൾ
പാർവ്വതി നായർ
എഴുത്തുകാരിയും ചിത്രകാരിയുമാണ് പാർവ്വതി നായർ‍‍‍‍(ജനനം : 1964). ഫോട്ടോഗ്രാഫി, വീഡിയോഗ്രഫി, പുസ്തക നിർമ്മാണം തുടങ്ങി വിവിധ മേഖലകൾ സംയോജിപ്പിച്ച് സൃഷ്ടികൾ തീർക്കുന്നു.
ജീവിതരേഖ
ന്യൂ ഡൽഹിയിൽ ജനിച്ചു. ചെന്നൈ കേന്ദ്രീകരിച്ചു കലാ പ്രവർത്തനം നടത്തുന്നു. ചെന്നൈ സ്റ്റെല്ലാ മേരീസ് കോളേജിൽ നിന്നു ഫൈൻ ആർട്സിൽ ബിരുദവും ലണ്ടനിലെ സെൻട്രൽ സെന്റ് മാർട്ടിൻസ് ഇൻസ്റ്റിറ്റിയൂട്ടിൽ നിന്ന് ഫൈൻ ആർട്‌സിൽ ബിരുദാനന്തര ബിരുദവുമെടുത്തു.
കൊച്ചി-മുസിരിസ് ബിനാലെ 2014
കൊച്ചി - മുസിരിസ് ബിനാലെ 2014 ൽ 'ദി ഫ്ലൂയിഡിറ്റി ഓഫ് ഹൊറൈസൺസ്' എന്ന ചിത്രസമുച്ചയം അവതരിപ്പിച്ചിരുന്നു. മലബാർ തീരത്തെ യാത്രകളുടേയും കച്ചവടത്തിന്റെയും സുദീർഘമായ ചരിത്രത്തെ സൂചിപ്പിക്കുന്ന സൃഷ്ടി ആരംഭിക്കുന്നത് പഴയതും പുതിയതുമായ നാവിക യന്ത്രങ്ങളുടെ ചിത്രങ്ങളോടെയാണ്. സമയവും, നക്ഷത്രങ്ങളുടേയും ഗ്രഹങ്ങളുടേയും സ്ഥാനവും നിർണയിക്കുന്നതിന് ജ്യോതിശാസ്ത്രജ്ഞരും സമുദ്രപര്യവേഷകരും ഉപയോഗിച്ചിരുന്ന ആസ്‌ട്രോലാബിന്റെ രൂപത്തിൽ നിന്നുണ്ടായതാണ് ആദ്യസൃഷ്ടി. കടൽത്തീരത്തിന്റെ ഗൂഗിൾ മാപ്പും ഇതിനടുത്ത് ചിത്രീകരിച്ചിരിക്കുന്നു. ചുഴിയുടെ രൂപത്തിലുള്ള ശംഖും അറബിക്കടലിനെ അഭിമുഖീകരിച്ചു നിൽക്കുന്ന കൂറ്റൻ കുരുമുളകും പരമാണു കണങ്ങളുടെ പാതയുമൊക്കെ കറുപ്പിലും വെളുപ്പിലുമുള്ള ഈ ചിത്രങ്ങളിൽ രേഖപ്പെടുത്തിയിരിക്കുന്നു. ആസ്പിൻവാൾ ഹൗസിലെ കടലിന്റെ പശ്ചാത്തലത്തിലാണി ചിത്ര സമുച്ചയം.
അവലംബം
വർഗ്ഗം:ഇന്ത്യൻ ചിത്രകാരന്മാർ വർഗ്ഗം:1964-ൽ ജനിച്ചവർ
എക്കൽ സമതലം
ഉയർന്ന പ്രദേശങ്ങളിൽ നിന്നും ഉത്ഭവിക്കുന്ന നദികൾ ഒഴുക്കി കൊണ്ടുവരുന്ന എക്കൽ അവസാദങ്ങൾ അടിഞ്ഞാണ് എക്കൽ സമതലങ്ങൾ(Alluvial plains) ഉണ്ടാകുന്നത്.
പ്രവാഹജലത്താൽ വഹിക്കപ്പെട്ട് ഗതിക്ഷയംമൂലം നിക്ഷേപിക്കപ്പെടുന്ന എക്കലും മണലും ചരലും കലർന്ന പദാർഥം. നദീമുഖങ്ങളിലും പ്രളയബാധിത തടപ്രദേശങ്ങളിലും ആണ് ഇത്തരം നിക്ഷേപങ്ങൾ അധികമായി കണ്ടുവരുന്നത്. ചരൽ, മണൽ, പശമണ്ണ് എന്നിവ ക്രമമായി ഈ പ്രദേശങ്ങളിൽ അടുക്കപ്പെട്ടിരിക്കും. മിക്കപ്പോഴും ജൈവവസ്തുക്കൾ ഇതിൽ സമൃദ്ധമായി കലർന്നിട്ടുണ്ടാവും.
ഓരോ തവണയും വെള്ളപ്പൊക്കമുണ്ടാകുമ്പോൾ എക്കലും വണ്ടലും അടിയുന്നു. ഇങ്ങനെ ഉണ്ടാകുന്ന പുതുമണ്ണ് വലുതായ രാസികപരിവർത്തനങ്ങൾക്കും മൂല്യശോഷണത്തിനും വിധേയമാകുന്നില്ല. തൻമൂലം ഇവ വളക്കൂറിന്റെ കാര്യത്തിൽ മികച്ചുനില്ക്കുന്നു. ലോകത്തിലെ ഏറ്റവും ഫലഭൂയിഷ്ഠമായ പ്രദേശങ്ങളൊക്കെത്തന്നെ എക്കൽനിലങ്ങളാണ്. സിന്ധു-ഗംഗാ സമതലം,ഗംഗാസമതലം, ഈജിപ്തിലെ നൈൽനദീതടം, യു.എസ്സിലെ മിസിസിപ്പിതടം, ചൈനയിലെ ഹ്വയാങ്ഹോതടം തുടങ്ങി നിരവധിപ്രദേശങ്ങൾ ഇതിന് ഉദാഹരണങ്ങളാണ്.
അവലംബം
ഈ ലേഖനം മലയാളം സർവ്വ വിജ്ഞാന കോശത്തിലെ അലൂവിയം എന്ന താളിനെ ആസ്പദമാക്കി നിർമ്മിച്ചതാണ്.
വർഗ്ഗം:സമതലങ്ങൾ
പൈങ്ങാമുക്ക്
ലഘുചിത്രം|276x276ബിന്ദു കേരളത്തിൽ തൃശ്ശൂരിൽ നിന്ന് 32 കിലോമീറ്റർ അകലെയുള്ള ഒരു ഗ്രാമമാണ്  പെങ്ങാമുക്ക്. 'പെങ്ങാമുക്ക്' എന്ന സ്ഥലനാമം ഈ പ്രദേശത്ത് ധാരാളമായി വളരുന്ന കമുകിലെ ഫലമായ അടയ്ക്കയിൽ നിന്നുമാണ്. പെങ്ങാമുക്കിൽ നിന്ന് 2 കിലോമീറ്റർ അകലെ പഴഞ്ഞിയിലാണ് കേരളത്തിലെ ഏറ്റവും വലിയ അടയ്ക്ക ചന്ത സ്ഥിതി ചെയ്യുന്നത്.കാട്ടകാമ്പൽ ഗ്രാമപഞ്ചായത്തിലാണ് ഈ ഗ്രാമം.
അവലംബങ്ങൾ
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:Coordinates on Wikidata
ടി.എ. സരസ്വതി അമ്മ
ക്ഷേത്രഗണിതത്തിൽ സംഭാവനകൾ നൽകിയടി.എ.സരസ്വതി അമ്മ (തെക്കത്ത് അമയോങ്കത്ത് കാലം സരസ്വതി അമ്മ), പാലക്കാട് ജില്ലയിലെ ചെറുപ്ലശ്ശേരിയിലാണ് ജനിച്ചത്. കുട്ടിമാളു അമ്മയുടേയും മാരാത്ത് അച്ചുത മേനോന്റേയും രണ്ടാമത്തെ മകളായിരുന്നു. മദ്രാസ് സർവകലാശാലയിൽ നിന്ന് ഗണിതത്തിലും ഊർജ്ജതന്ത്രത്തിലും ബിരുദം നേടി, സംസ്കൃതത്തിൽ എം.എയും. ബനാറസ് സംസ്കൃത സർവകലാശാല. സംസ്കൃത പണ്ഡിതനായിരുന്ന ഡോ. രാഘവന്റെ മാർഗ്ഗ നിർദ്ദേശത്തിൽ ഗവേഷണം നടത്തി. അവർ തൃശ്ശൂർ ശ്രീ കേരളവർമ്മ കോളേജ്, ഏറണാകുളം മഹാരാജാസ് കോളേജ്, റാഞ്ചിയിലെ വനിതാ കോളേജിലും പഠിപ്പിച്ചിരുന്നു. ഝാർഖണ്ഡിലെ ധൻബാദിലെ ശ്രീ ശ്രീ ലക്ഷ്മി നാരായൺ ട്രസ്റ്റിന്റെ മഹിള മഹാവിദ്യാലയത്തിലും പ്രിൻസിപ്പലായി 1973 മുതൽ 1980 വരെ സേവനം അനുഷ്ഠിച്ചിട്ടുണ്ട്. അടുത്തൂൺ പറ്റിയശേഷം അവരുടെ അവസാന കാലം ഒറ്റപ്പാലത്താണ് ചിലവഴിച്ചത്. 2000 ത്തിൽ അന്തരിച്ചു.സരസ്വതിയമ്മയുടെ സഹോദരി ടി.എ. രാജലക്ഷ്മി അറിയപ്പെടുന്ന ചെറുകഥാകൃത്തും നോവലിസ്റ്റുമായിരുന്നു.
അധ്യാപന ചരിത്രം
കേരള ഗണിത അസോസിയേഷൻ 2002ലെ വാർഷിക സമ്മേളനത്തിൽ വച്ച് പ്രൊ.ടി.എ. സരസ്വതിഅമ്മ സ്മാരക പ്രഭാഷണത്തിനു തുടക്കം കുറിക്കുകയുണ്ടായി. അവരുടെ ‘’’പ്രാചീന - മദ്ധ്യകാല ഇന്ത്യയിലെ ജ്യാമിതി’’ എന്ന കൃതിയെക്കുറിച്ച് ഡേവിഡ് മുംഫോഡ്,കിം പ്ലോഫ്കെർ എന്നിവരുടെ ഇന്ത്യയിലെ ഗണിതം എന്ന പുസ്തകത്തിൽ പരാമർശമുണ്ട്. അവരുടെ പുസ്തകത്തിൽ വേദസാഹിത്യത്തിൽ തുടങ്ങി പതിനേഴാം നൂറ്റാണ്ടു വരെയുള്ള  വരെയുള്ള കാലത്തെ ഭാരതത്തിലെ  സംസ്കൃതം, ശാസ്ത്രം, ശാസ്ത്രം പോലുള്ള സാഹിത്യത്തെ പറ്റിയുള്ള പഠനമാണ്. വേദ സാഹിത്യത്തിലെ ശുൽബസൂത്രങ്ങൾ, ജൈന സൂത്രങ്ങൾ, ഹിന്ദു സിദ്ധാന്തങ്ങൾ എന്നിവയെ പറ്റിയും ആര്യഭട I ,ആര്യഭട II, ശ്രീപതി, ഭാസ്ക്കര I, ഭാസ്ക്കര II, സംഗമഗ്രാമ മാധവൻ, പരമേശ്വരൻ, നീലകണ്ഠൻ എന്നിവർ ജ്യാമിതിയ്ക്കു നൽകിയ സംഭാവനകളെ പറ്റിയും പരാമർശിക്കുന്നു.
അവലംബം
വർഗ്ഗം:ഗണിതശാസ്ത്രജ്ഞർ
ബസുധാര
ലഘുചിത്രം|ബസുധാര സമകാലീന ബംഗാളി സാഹിത്യത്തിലെ ശ്രദ്ധേയയായ എഴുത്തുകാരി തിലോത്തമാ മജുംദാറുടെ നോവലാണ് ബസുധാര (বসুধারা). ഈ നോവലിന് 2003-ലെ ആനന്ദ പുരസ്കാരം ലഭിച്ചു.
കഥാസംഗ്രഹം
പശ്ചിമ ബംഗാളിൽ  നക്സൽ പ്രസ്ഥാനത്തിൻറേയും പൂർവ്വ ബംഗാളിൽ  സ്വാതന്ത്ര്യസമരത്തിൻറേയും തീ കെട്ടണഞ്ഞിട്ടേയുളളു, ചൂടും പുകയും ബാക്കി നില്ക്കുന്നു.കൊൽക്കത്ത  നഗരത്തിനകത്ത്,  മധ്യവർഗ്ഗക്കാർ താമസിക്കുന്ന  മാഥൂർ ഗഢിലും അതിനോടു ചേർന്നുളള  ഫടിക്ബിൽ എന്ന ചേരിപ്രദേശത്തുമായാണ് കഥ നടക്കുന്നത്. നക്സൽ പ്രസ്ഥാനത്തിൽ,     ബ്രില്ലിയൻറ് എന്നു സമൂഹം വിശേഷിപ്പിച്ചിരുന്ന, കൌമാരാവസ്ഥ കടന്നിട്ടില്ലാത്ത യുവ വിദ്യാർത്ഥികൾ, ദേവാർച്ചനും, നീലാദ്രിയും കൌഷികും, അവരെപ്പോലെ മറ്റനേകം പേരും പോലീസിന്റെ  വെടിയേറ്റു മരിച്ചു. അവരുടെ കുടുംബങ്ങൾ ജീവിതവുമായി വീണ്ടും പൊരുത്തപ്പെടാൻ ശ്രമിക്കയാണ്. ജനിച്ച മണ്ണുപേക്ഷിച്ച് കൊൽക്കത്ത നഗരത്തിലെത്തിയ പൂർവ്വ ബംഗാളിൽ നിന്നുളള  അഭയാർത്ഥികൾ പുതു ജീവിതം കെട്ടിപ്പടുക്കാനുളള ഉദ്യമത്തിലാണ്. പരമ്പരാഗതമായി ചെയ്തു വന്നിട്ടുളള കാളീസേവ തുടർന്നുകൊണ്ടുപോകാഞ്ഞാൽ ദേവീകോപം ഉണ്ടാകുമെന്നു വിശ്വസിക്കുന്ന ഡോക്റ്റർ മല്ലീനാഥ്, അച്ഛൻറെ അന്ധവിശ്വാസത്തിനു കൂട്ടു നില്ക്കാനാകാതെ മയക്കുമരുന്നിൽ അഭയം തേടുന്ന മൂത്തമകൻ അമലേന്ദു, നിരർത്ഥകങ്ങളായ മതാചാരങ്ങളെ ലംഘിക്കാൻ ധൈര്യപ്പെടുന്ന കോളേജ് അധ്യാപകൻ അനീസുജ്ജമാൻ, ചെറു പ്രായത്തിൽ അവിചാരിതമായി മുഖമാകെ പൊളളിപ്പോയതിനാൽ ബുർഖയിൽ സമാശ്വാസം കണ്ടെത്തുന്ന  നീലോഫാ, അഞ്ചു സന്താനങ്ങളുണ്ടായിരുന്നിട്ടും, കളഞ്ഞുകിട്ടിയ കുട്ടിയെ കൈവിടാത്ത തൂപ്പുകാരൻ ഹരിചരണും, ഭാര്യ തുളസിയും.പൂർവ്വ ബംഗാളിലെ  പ്രശാന്തരമണീയമായ ഗ്രാമമുപേക്ഷിച്ച് സ്നേഹശൂന്യനായ ഭർത്താവിനോടൊപ്പം കൊൽക്കത്തയിലെത്തിയ രാധിക. രൂപൊഷി നദിയും ഷംഷേറും ഇപ്പോഴും അവളുടെ  സ്വപ്നത്തിലുണ്ട്. കിഴക്കു നിന്ന് പടിഞ്ഞാട്ടേക്കുളള പാലായനത്തിൽ ശെഫാലി നഷ്ടപ്പെട്ടെങ്കിലും രാധികയിൽ ശേഫാലിയെ കണ്ടെത്തുന്ന ശേഫാലിയുടെ അമ്മ. താ ജാരസന്തതിയാണെന്ന സത്യം ഉൾക്കൊളളാനാകാത്ത ദേവോപം. ഇവരുടെയൊക്കെ കഥയാണ് ബസുധാര
അവലംബം
വർഗ്ഗം: ബംഗാളി നോവലുകൾ
സുന്ദ കടലിടുക്ക്
സുന്ദ കടലിടുക്ക് (ഇന്തോനേഷ്യൻ: സെലാത് സുന്ദ) ഇന്തോനേഷ്യൻ ദ്വീപുകളായ ജാവ, സുമാത്ര എന്നിവയ്ക്കിടയിലുള്ള ഒരു കടലിടുക്കാണ്. ഇത് ജാവാ കടലിനെ ഇന്ത്യൻ മഹാസമുദ്രവുമായി ബന്ധിപ്പിക്കുന്നു. ജാവയുടെ പടിഞ്ഞാറൻ ഭാഗത്ത് നിലനിന്നിരുന്ന (ഇപ്പോഴത്തെ പടിഞ്ഞാറൻ ജാവ, ബാന്റൻ, മദ്ധ്യ ജാവയുടെ ചില ഭാഗങ്ങൾ എന്നിവ) സുന്ദ സാമ്രാജ്യത്തിൽനിന്നാണ് ഈ പേര് ഉരുത്തിരിഞ്ഞുവന്നത്. പടിഞ്ഞാറൻ ജാവയിലെ തദ്ദേശീയ ജനതയായ സുന്ദാനികളിൽനിന്നും ഈ പേരു വന്നിരിക്കാവുന്നതാണ്. ജാവൻ ജനതയെ മധ്യ-കിഴക്കൻ ജാവയിലാണ് കൂടുതലായും കണ്ടുവരുന്നത്.
ഗുഹ
ഭൂനിരപ്പിനു അടിയിൽ ഉള്ള അകം പൊള്ളയായ സ്ഥലത്തെയാണ് ഗുഹ(ഹിന്ദി:गुफा അറബി:كهف ജാപാനി:洞窟 റൂസി:пещера) എന്നത് കൊണ്ട് ഉദ്ദേശിക്കുന്നത്. പ്രത്യേകിച്ചും ഗുഹകൾക്ക് മനുഷ്യർക്ക്‌ കടക്കാവുന്ന വലിപ്പം ഉണ്ടായിരിക്കും.തീരെ ചെറിയ ഗുഹകളെ മാളം എന്ന് പറയുന്നു.
വലിയ ശിലകൾക്കും മണ്ണിനും കാലാനുസൃതമായ മാറ്റങ്ങൾ വന്നാണ് ഗുഹകൾ ഉണ്ടാകുന്നത്.നദികളുടെ പ്രവാഹം, അഗ്നിപർവത സ്ഫോടനം കാരണം ഉണ്ടാകുന്ന ലാവ പ്രവാഹം എന്നിവ കൊണ്ടും ഗുഹകൾ രൂപപ്പെടുന്നു
ഗുഹകളെ കുറിച്ചുള്ള പഠനത്തിനു ഗുഹാവിജ്ഞാനം എന്ന് പറയുന്നു.
ഗോപാലകൃഷ്ണ കുറുപ്പ്
ഒരു യക്ഷഗാന കലാകാരനാണ് ഗോപാലകൃഷ്ണ കുറുപ്പ്. ഭാഗവതർ, മദ്ദള-ചെണ്ട വാദകൻ, ഗ്രന്ഥകർത്താവ്, നൃത്തകലാകാരൻ എന്നീ നിലകളിലും ഇദ്ദേഹം പ്രവർത്തിച്ചിട്ടുണ്ട്. കേരള സർക്കാറിന്റെ ഗുരുപൂജ അവാർഡ്, കർണാടക രാജ്യോത്സവ പ്രശസ്തി എന്നിവ ഇദ്ദേഹം നേടിയിട്ടുണ്ട്.
ജീവിതരേഖ
1935 ഡിസംബർ 5-ന് കാസർകോട് താലൂക്കിലെ പെർളക്കടുത്ത് നെല്ലിക്കുഞ്ചയിൽ യക്ഷഗാന കലാകാരൻ ചന്തുക്കുറുപ്പിന്റെയും കാവേരിയമ്മയുടെയും മകനായി ജനിച്ചു. 1958 മുതൽ കർണാടകയിലെ ബെൽത്തങ്ങാടി താലൂക്കിലെ ശിശില എന്ന പ്രദേശത്ത് ബർഗുള വീട്ടിൽ താമസം ആരംഭിച്ചു. അച്ചനിൽ നിന്നും യക്ഷഗാനം ആദ്യമായി അഭ്യസിച്ചു. പിന്നീട് താൾത്തജെ കേശവഭട്ട്, നാരമ്പാടി സുബ്ബയ്യ ഷെട്ടി എന്നിവരുടെ കീഴിൽ മൃദംഗവും യക്ഷഗാന രാഗങ്ങളും അഭ്യസിച്ചു. യക്ഷഗാന സഭാ ലക്ഷണവും ഭാഗവതികയും കുതിരക്കോട് രാമഭട്ടിൽ നിന്നും കരസ്ഥമാക്കി. നെട്‌ല നരസിംഹ ഭട്ട് ചെണ്ട അഭ്യസിപ്പിച്ചു. വലിയ ബെലിപ്പ നാരായണ ഭാഗവതർ, അഗരി ശ്രീനിവാസ ഭാഗവതർ എന്നിവരിൽ നിന്നും ഭാഗവതികയിൽ കൂടുതൽ അറിവ് നേടി. മുണ്ട്‌റു പാടി ലക്ഷ്മി ഹെബ്ബാറിൽ നിന്നും സംഗീതം അഭ്യസിച്ചു. ദക്ഷിണാദി മൃദംഗം ടി.ആർ.കൃഷ്ണൻ പഠിപ്പിച്ചു.
മീനാക്ഷി, ശ്രീദേവി എന്നീ രണ്ട് ഭാര്യമാരുണ്ട്. ജയന്തി, സുബ്രഹ്മണ്യൻ, അനിത എന്നിവർ മക്കൾ.
അവലംബം
വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ വർഗ്ഗം:1935-ൽ ജനിച്ചവർ വർഗ്ഗം:ഡിസംബർ 5-ന് ജനിച്ചവർ വർഗ്ഗം:കാസർഗോഡ് ജില്ലയിൽ ജനിച്ചവർ വർഗ്ഗം:യക്ഷഗാനകലാകാരന്മാർ
സോഫിയ പെർനാസ്
നിലവിൽ ലോസ് ഏഞ്ചൽസിൽ താമസിക്കുന്ന മൊറോക്കൻ-സ്പാനിഷ് വംശജയായ ഒരു അമേരിക്കൻ നടിയാണ് സോഫിയ പെർനാസ് (ജനനം ജൂലൈ 31, 1989). എൻബിസി സീരീസായ ദി ബ്രേവിൽ അഭിനയിച്ച അവർ ഇപ്പോൾ സിബിഎസ് സീരീസായ ബ്ലഡ് & ട്രഷറിൽ അഭിനയിക്കുന്നു.
മുൻകാലജീവിതം
അഞ്ച് വയസ്സുള്ളപ്പോൾ പെർനാസ് അമേരിക്കയിലേക്ക് മാറി. കാലിഫോർണിയയിലെ ഓറഞ്ച് കൗണ്ടിയിൽ വളർന്നു. അവരുടെ അമ്മ മൊറോക്കോയിൽ നിന്നും അച്ഛൻ സ്പെയിനിൽ നിന്നുമാണ്. രണ്ടുപേരും ബഹുഭാഷകളാണ്. തൽഫലമായി, അവർ നാല് ഭാഷകൾ സംസാരിക്കുന്നു: അറബിക്, ഇംഗ്ലീഷ്, സ്പാനിഷ്, ജർമ്മൻ. അവർ ആദ്യം പത്രപ്രവർത്തനത്തിൽ ഒരു കരിയർ ആസൂത്രണം ചെയ്തിരുന്നുവെങ്കിലും, സ്കൗട്ട് ചെയ്യപ്പെട്ടതിന് ശേഷം മോഡലിംഗിലും അഭിനയത്തിലും അവർ വഴിതിരിച്ചുവിടപ്പെട്ടു.
കരിയർ
പെർനാസ് 2015 മുതൽ 2017 വരെ ദ യംഗ് ആൻഡ് ദി റെസ്റ്റ്‌ലെസ് എന്ന ചിത്രത്തിലെ മാരിസ സിയറസ് എന്ന കഥാപാത്രത്തെ അവതരിപ്പിച്ചു. കൂടാതെ 2016 മുതൽ 2017 വരെ ജെയ്ൻ ദി വിർജിൻ എന്ന ടെലിനോവേലയിൽ പ്രത്യക്ഷപ്പെട്ടു. 2017 മുതൽ 2018 വരെ ദ ബ്രേവ് എന്ന എൻബിസി സീരീസിൽ ഹന്ന റിവേരയായി അഭിനയിച്ചു. 2019 മുതൽ CBS സീരീസ് ബ്ലഡ് & ട്രഷറിൽ ലെക്സി വസീരിയായി അഭിനയിച്ചു.
സ്വകാര്യ ജീവിതം
പെർനാസ് 2020 മെയ് മാസത്തിൽ തന്റെ മുൻ ദി യംഗ് ആൻഡ് ദി റെസ്റ്റ്‌ലെസ് സഹനടനായ ജസ്റ്റിൻ ഹാർട്ട്‌ലിയുമായി ഡേറ്റിംഗ് ആരംഭിച്ചു. 2021 മെയ് മാസത്തിൽ അവർ വിവാഹിതരായി.
പുറംകണ്ണികൾ
വർഗ്ഗം:മൊറോക്കൻ നടിമാർ വർഗ്ഗം:1989-ൽ ജനിച്ചവർ
വിവിയൻ ലീ
വിവിയൻ ലേ (ജീവിതകാലം: 5 നവംബർ 1913 - 8 ജൂലൈ 1967), വിവിയൻ മേരി ഹാർട്ട്‍ലി എന്ന പേരിൽ‌ ജനിച്ച്, 1947 ന് ശേഷം ലേഡി ഒലിവിയർ എന്ന പേരിൽ വിശേഷിപ്പിക്കപ്പെട്ട ഒരു ബ്രിട്ടീഷ് നാടക, ചലച്ചിത്ര നടിയായിരുന്നു. 1949 ൽ ലണ്ടനിലെ വെസ്റ്റ് എന്റ് നാടക വേദിയിൽ അവർ അഭിനയിച്ച എ സ്ട്രീറ്റ്കാർ നെയിംഡ് ഡിസയർ (1951) എന്ന നാടകത്തിന്റെ ചലച്ചിത്ര പതിപ്പിലെ ബ്ലാഞ്ചെ ഡുബോയിസ് എന്ന കഥാപാത്രത്തേയും ഗോൺ വിത്ത് ദ വിൻഡ് (1939) എന്ന ചിത്രത്തിലെ സ്കാർലറ്റ് ഓ ഹാര എന്ന കഥാപാത്രത്തിന്റെ അദ്വീതീയമായ പ്രകടനത്തിന്റെ പേരിലും മികച്ച നടിക്കുള്ള രണ്ട് അക്കാദമി അവാർഡുകൾ അവർ നേടിയിരുന്നു. ടോവാരിച്ചിന്റ ബ്രോഡ്‌വേ മ്യൂസിക്കൽ പതിപ്പിലെ (1963) അഭിനയത്തിന്റെപേരിൽ ഒരു ടോണി അവാർഡും അവർ നേടിയിരുന്നു.
നാടക സ്കൂൾ വിദ്യാഭ്യാസം പൂർത്തിയാക്കിയ ശേഷം 1935 ൽ പുറത്തിറങ്ങിയ നാല് ചിത്രങ്ങളിൽ ലേ ചെറിയ വേഷങ്ങളിൽ പ്രത്യക്ഷപ്പെടുകയും ഫയർ ഓവർ ഇംഗ്ലണ്ടിൽ (1937) നായികയായി അഭിനയിക്കുകയും ചെയ്തു. സൗന്ദര്യത്തിന്റെ പേരിൽ പ്രശംസിക്കപ്പെട്ടിരുന്ന ലീക്ക് തന്റെ ശാരീരിക ലക്ഷണങ്ങൾ ചിലപ്പോൾ ഒരു നടിയെന്ന നിലയിൽ ഗൗരവമായി പ്രവർത്തിക്കുന്നതിൽനിന്ന് തന്നെ തടയുന്നുവെന്ന് തോന്നിയിരുന്നു. ഒരു ചലച്ചിത്ര നടിയെന്ന നിലയിൽ പ്രശസ്തി ഉണ്ടായിരുന്നിട്ടും, ലീ പ്രാഥമികായമി ഒരു നാടക അഭിനേത്രിയായിരുന്നു. തന്റെ 30 വർഷത്തെ അഭിനയജീവിതത്തിൽ, നോയൽ കവാർഡ്, ജോർജ്ജ് ബെർണാഡ് ഷാ എന്നിവരുടെ നായികമാർ മുതൽ ക്ലാസിക് ഷേക്സ്പിയർ കഥാപാത്രങ്ങളായ ഒഫെലിയ, ക്ലിയോപാട്ര, ജൂലിയറ്റ്, ലേഡി മക്ബെത്ത് തുടങ്ങി നിരവധി വേഷങ്ങളെ അവർ അവതരിപ്പിച്ചു. പിന്നീടുള്ള ജീവിതത്തിൽ ഏതാനും ചിത്രങ്ങളിൽ ഒരു സ്വഭാവ നടിയായി അഭിനയിച്ചു. സ്വന്തം പേരിനേക്കാൾ അവതരിപ്പിച്ച കഥാപാത്രങ്ങളുടെ പേരിൽ പ്രശസ്തയായ നടിയാണ് വിവിയൻ ലീ.1913-ൽ  ജനിച്ച ലീ ബ്രിട്ടനിലും ജർമനിയിലും, ഫ്രാൻസിലും ഇറ്റലിയിലുമായി വിദ്യാഭ്യാസം പൂർത്തിയാക്കി. ബ്രിട്ടനിലെ റോയൽ അക്കാദമി ഓഫ് ഡ്രമാറ്റിക് ആർട്സിൽ പരിശീലനം നേടിയ ലീ 1934-ൽ 'തിങ്ങ്സ്‌ അർ  ലുക്കിംഗ് അപ്' എന്ന ചിത്രത്തിലൂടെയാണ് സിനിമയിലെത്തിയത്.
1935 ൽ ഇറങ്ങിയ 'ദി മാസ്ക് ഓഫ് വെർച്യു' എന്ന നാടകത്തിലെ അഭിനയത്തിലൂടെ വിവിയൻ ലീ പ്രശസ്തയായി.പിന്നിട് അലക്സാണ്ടർ കോർഡ എന്ന നിർമ്മാതാവുമായി അഞ്ചു വർഷത്തെ കരാറിലേർപ്പെട്ട അവർ ലോറൻസ് ഒലിവിയറുമോത്ത് 'ഫയർ ഓവർ ഇംഗ്ലണ്ട്' തുടങ്ങിയ ചിത്രങ്ങളിലും 'റോമിയോ ആൻഡ്‌ ജൂലിയറ്റ്','ആന്റണി ആൻഡ്‌ ക്ലിയോപാട്ര' തുടങ്ങിയ നാടകങ്ങളിലും അഭിനയിച്ചു.
1939-ലാണ് വിവിയൻ തന്റെ പ്രസിദ്ധമായ സ്കാർലറ്റ് ഒഹാര എന്ന കഥാപാത്രത്തെ 'ഗോൺ വിത്ത് ദി വിന്ഡിൽ' അവതരിപ്പിച്ചത്. അതിനവർക്ക് മികച്ച നടിക്കുള്ള ഓസ്കാർ  ലഭിക്കുകയും ചെയ്തു.1940-കളിൽ ലേഡി ഹാമിൽട്ടൻ ,അന്നാകരനീന തുടങ്ങിയ പ്രശസ്ത ചിത്രങ്ങളിൽ  അഭിനയിച്ചു. 1951-ൽ ഇറങ്ങിയ 'എ സ്ട്രീറ്റ്കാർ  നൈംഡ് ഡിയർ'(A Streetcar Named Desire (1951 film)) എന്ന  ചിത്രത്തിലെ 'ബ്ലാഞ്ചെ ഡുബോയിസ്' എന്ന  കഥാപാത്രത്തെ അവതരിപ്പിച്ചതിന് രണ്ടാമത്തെ ഓസ്കാറും ലീയെ തേടിയെത്തി. 'എ സ്ട്രീറ്റ്കാർ നൈംഡ് ഡിയർ'-നു ശേഷം മൂന്നു ചിത്രങ്ങളിൽ മാത്രമേ വിവിയൻ അഭിനയിച്ചിട്ടുള്ളൂ.കടുത്ത ക്ഷയ രോഗത്തിനടിമയായ അവർ 1967 ജൂലൈയിൽ അന്തരിച്ചു ,
ജീവിതരേഖ
1913 നവംബർ 5 ന് ബ്രിട്ടീഷ് ഇന്ത്യയിലെ ബംഗാൾ പ്രസിഡൻസിയിലെ ഡാർജിലിംഗിലുള്ള സെന്റ് പോൾസ് സ്കൂളിന്റെ കാമ്പസിൽ വിവിയൻ മേരി ഹാർട്ട്ലി എന്ന പേരിൽ ജനിച്ചു. ഒരു ബ്രിട്ടീഷ് ബ്രോക്കറായിരുന്ന ഏണസ്റ്റ് റിച്ചാർഡ് ഹാർട്ട്ലിയുടെയും അദ്ദേഹത്തിന്റെ പത്നി ഗെർ‌ട്രൂഡ് മേരി ഫ്രാൻസിസിന്റെയും (മുമ്പ്, യാക്ക്ജീ; മാതാവിന്റെ കുടുംബപ്പേരായ റോബിൻസൺ എന്ന പേരും ഉപയോഗിച്ചു) അവൾ ഏകമകളായിരുന്നു. ലേയുടെ പിതാവ് 1882 ൽ സ്കോട്ട്ലൻഡിൽ ജനിച്ചയാളും മാതാവ് ഐറിഷ്, അർ‌മേനിയൻ അല്ലെങ്കിൽ ഇന്ത്യൻ വംശ പാരമ്പര്യമുണ്ടായിരിക്കാവുന്ന 1888 ൽ ഡാർജിലിംഗിൽ ജനിച്ച ഒരു റോമൻ കത്തോലിക്കാ വിശ്വാസിയുമായിരുന്നു. ഇന്ത്യയിൽ താമസിച്ചിരുന്ന ഗെർ‌ട്രൂഡിന്റെ മാതാപിതാക്കൾ, ആംഗ്ലോ-ഇന്ത്യൻ വംശജനായ മൈക്കൽ ജോൺ യാക്ക്ജി (ജനനം: 1840), 1857 ലെ ഇന്ത്യൻ കലാപത്തിൽ കൊല്ലപ്പെട്ട് അനാഥാലയത്തിൽ വളർന്ന ഒരു ഐറിഷ് കുടുംബത്തിലെ അംഗമായ മേരി തെരേസ റോബിൻസൺ (ജനനം: 1856) എന്നിവരായിരുന്നു. ഒരു അനാഥാലയത്തിൽ വളർന്ന അവർ അവിടെവച്ച് യാക്ക്ജിയെ കണ്ടുമുട്ടി. 1872 ൽ വിവാഹിതരായ അവർക്ക് അഞ്ച് മക്കളിൽ ഏറ്റവും ഇളയത് ഗെർ‌ട്രൂഡ് ആയിരുന്നു. ഏണസ്റ്റും ഗെർ‌ട്രൂഡ് ഹാർട്ട്ലിയും 1912 ൽ ലണ്ടനിലെ കെൻസിംഗ്ടണിൽ വച്ച് വിവാഹിതരായി.
അവലംബം
വർഗ്ഗം:മികച്ച നടിക്കുള്ള അക്കാദമി പുരസ്കാരം ലഭിച്ചവർ
സെന്റ് തോമസ് ഹയർ സെക്കണ്ടറി സ്കൂൾ, തോപ്പ്
തൃശ്ശൂർ നഗരകേന്ദ്രത്തിൽനിന്നും ഒരു കിലോമീറ്ററോളം കിഴക്കുമാറി, ജൂബിലി മിഷൻ ഹോസ്പിറ്റൽ, ലൂർദ്ദ് പള്ളി എന്നിവയ്ക്കു സമീപം സ്ഥിതിചെയ്യുന്ന വിദ്യാലയമാണ് തോപ്പ് സെന്റ് തോമസ് ഹയർ സെക്കണ്ടറി സ്കൂൾ. ആൺകുട്ടികൾ മാത്രം പഠിക്കുന്ന വിദ്യാലയമാണിത്. 1982-ൽ തനതായ മേൽനോട്ടത്തിലായ ഈ വിദ്യാലയം അതുവരെ, തൃശ്ശൂരിൽ തന്നെയുള്ള സെന്റ് തോമസ് കോളേജ് ഹൈയർ സെക്കൻഡറി സ്കൂളിന്റെ ശാഖ മാത്രമായിരുന്നു. ഇപ്പോൾ തൃശ്ശൂർ അതിരൂപതാ കോർപ്പറേറ്റ് മാനേജ്മെന്റിന്റെ കീഴിലാണ് പ്രവർത്തിച്ചുവരുന്നത്. 5 മുതൽ പ്ലസ് ടു വരെയുള്ള ക്ലാസ്സുകൾ ഇവിടെ നടക്കുന്നു.
അവലംബം
വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
ബസേലിയസ് കോളേജ്
ബസേലിയസ് കോളേജ്, കോട്ടയം (1964-ൽ സ്ഥാപിതമായത്) ഒരു മലങ്കര ഓർത്തഡോക്സ് കോളേജാണ്. വിവിധ ബിരുദ, ബിരുദാനന്തര കോഴ്സുകൾ വാഗ്ദാനം ചെയ്യുന്നു. ഇന്ത്യയിലെ കേരളത്തിലെ കോട്ടയം ജില്ലയുടെ ഹൃദയഭാഗത്താണ് സ്ഥിതി ചെയ്യുന്നത്. മഹാത്മാഗാന്ധി സർവകലാശാലയുമായി അഫിലിയേറ്റ് ചെയ്തിട്ടുണ്ട്.
ബാഹ്യ ലിങ്കുകൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
ജാസ്മീനം ഒഫിസിനേൽ
ഒലിയേസീ സസ്യകുടുംബത്തിലെ ജാസ്മീൻ സ്പീഷീസായ ജാസ്മീനം ഒഫിസിനേൽ സാധാരണ ജാസ്മിൻ അല്ലെങ്കിൽ ജാസ്മിൻ എന്നും അറിയപ്പെടുന്നു. കോക്കസസ്, വടക്കൻ ഇറാൻ, അഫ്ഗാനിസ്ഥാൻ, പാകിസ്താൻ, ഹിമാലയൻ, താജിക്കിസ്ഥാൻ, ഇന്ത്യ, നേപ്പാൾ, പടിഞ്ഞാറൻ ചൈന (ഗുഇഷൂ, സിചുവൻ, സിസങ് (ടിബറ്റ്), യുനാൻ) എന്നീ രാജ്യങ്ങളിലെ തദ്ദേശവാസിയാണ്. ഫ്രാൻസ്, ഇറ്റലി, പോർച്ചുഗൽ, റൊമാനിയ, ക്രൊയേഷ്യ, ബോസ്നിയ ഹെർസെഗോവിന, മോണ്ടെനെഗ്രോ, സെർബിയ, അൾജീരിയ, ഫ്ലോറിഡ, വെസ്റ്റ് ഇൻഡീസ് എന്നിവിടങ്ങളിൽ ഈ സ്പീഷീസ് വ്യാപകമായി കൃഷിചെയ്യുന്നു.
വേനൽ ജാസ്മിൻ, കവിയുടെ ജാസ്മിൻ, വെളുത്ത ജാസ്മിൻ, യഥാർഥ ജാസ്മിൻ അല്ലെങ്കിൽ ജെസ്സമിൻ എന്നും ഇത് അറിയപ്പെടുന്നു. പ്രത്യേകിച്ച് വേനൽക്കാലത്ത് ഈ പൂക്കളുടെ കടുത്ത സുഗന്ധത്താൽ ലോകത്തെ മുഴുവൻ തോട്ടക്കാരും ഇതിനെ വിലമതിക്കുന്നു. ഇത് പാകിസ്താന്റെ ദേശീയ പുഷ്പവുമാണ്.
ബാഹ്യ ലിങ്കുകൾ
വർഗ്ഗം:സപുഷ്പികൾ വർഗ്ഗം:പുഷ്പങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഒലിയേസീ
ജോവാന റസ്
ഒരു അമേരിക്കൻ എഴുത്തുകാരിയും അക്കാദമിക്കും റാഡിക്കൽ ഫെമിനിസ്റ്റുമായിരുന്നു ജോവാന റസ് (ജീവിതകാലം, ഫെബ്രുവരി 22, 1937 - ഏപ്രിൽ 29, 2011). സയൻസ് ഫിക്ഷൻ, ഫാന്റസി, ഫെമിനിസ്റ്റ് സാഹിത്യ നിരൂപണം എന്നീ വിഷയങ്ങളിൽ നിരവധി കൃതികളുടെ രചയിതാവാണ്. ഹൗ ടു സപ്രെസ് വുമൺസ് റൈറ്റിങ്, സമകാലിക നോവൽ, ഓൺ സ്ട്രൈക്ക് എഗെയിൻസ്റ്റ് ഗോഡ്, ഒരു കുട്ടികളുടെ പുസ്തകമായ കിറ്റാറ്റിന്നി എന്നിവയുടെ രചയിതാവാണ് അവർ. ഉട്ടോപ്യൻ ഫിക്ഷനും ആക്ഷേപഹാസ്യവും സമന്വയിപ്പിച്ച നോവൽ, "വെൻ ഇറ്റ് ചേഞ്ച്" എന്ന കഥയിലൂടെയാണ് അവർ കൂടുതൽ അറിയപ്പെടുന്നത്.
പശ്ചാത്തലം
ന്യൂയോർക്ക് സിറ്റിയിലെ ദി ബ്രോൺസിൽ അദ്ധ്യാപകരായ എവററ്റ് ഒന്നാമന്റെയും ബെർത്ത (നീ സിന്നർ) റസിന്റെയും മകളായി ജോവാന റസ് ജനിച്ചു. അവരുടെ കുടുംബം ജൂതന്മാരായിരുന്നു. വളരെ ചെറുപ്രായത്തിൽ തന്നെ അവർ ഫിക്ഷൻ കൃതികൾ സൃഷ്ടിക്കാൻ തുടങ്ങി. തുടർന്നുള്ള വർഷങ്ങളിൽ അവർ കഥകൾ, കവിതകൾ, കോമിക്സ്, ചിത്രീകരണങ്ങൾ എന്നിവ ഉപയോഗിച്ച് എണ്ണമറ്റ നോട്ട്ബുക്കുകൾ നിറച്ചു.
1966-1967 കാലഘട്ടത്തിൽ ക്വീൻസ്‌ബറോ കമ്മ്യൂണിറ്റി കോളേജിലും 1967-1972 വരെ കോർണലിലും, 1972-1975 വരെ സുനി ബിംഗ്ഹാംടണിലും, 1975-1977 വരെ കൊളറാഡോ യൂണിവേഴ്‌സിറ്റി ഓഫ് ബോൾഡറിലും റസ് പഠിപ്പിച്ചു. 1977-ൽ അവർ വാഷിംഗ്ടൺ യൂണിവേഴ്സിറ്റിയിൽ അദ്ധ്യാപനം ആരംഭിച്ചു. 1984-ൽ ഫുൾ പ്രൊഫസറായി 1991-ൽ വിരമിച്ചു. 1974-1975 കാലഘട്ടത്തിൽ റസിന് ഹ്യുമാനിറ്റീസ് ഫെലോഷിപ്പിനുള്ള ദേശീയ എൻഡോവ്‌മെന്റ് ലഭിച്ചു.
സയൻസ് ഫിക്ഷനും മറ്റ് എഴുത്തുകളും
1960-കളുടെ അവസാനത്തിൽ സയൻസ് ഫിക്ഷൻ ലോകത്ത് റസ് ശ്രദ്ധിക്കപ്പെട്ടു. പ്രത്യേകിച്ചും അവാർഡിന് നാമനിർദ്ദേശം ചെയ്യപ്പെട്ട അവളുടെ പിക്നിക് ഓൺ പാരഡൈസ് എന്ന നോവലിന്. അക്കാലത്ത്, പുരുഷ രചയിതാക്കൾ ആധിപത്യം പുലർത്തുന്ന ഒരു മേഖലയായിരുന്നു SF, പ്രധാനമായും പുരുഷ പ്രേക്ഷകർക്കായി എഴുതുന്നു. എന്നാൽ സ്ത്രീകൾ ഈ രംഗത്തേക്ക് വൻതോതിൽ പ്രവേശിക്കാൻ തുടങ്ങിയിരുന്നു. ഈ മേഖലയിലെ പുരുഷ ആധിപത്യത്തെ വെല്ലുവിളിച്ച ഏറ്റവും തുറന്നുപറയുന്ന സ്ത്രീ എഴുത്തുകാരിലൊരാളായിരുന്നു റസ്, പൊതുവെ പ്രമുഖ ഫെമിനിസ്റ്റ് സയൻസ് ഫിക്ഷൻ പണ്ഡിതന്മാരിലും എഴുത്തുകാരിലൊരാളായി കണക്കാക്കപ്പെടുന്നു. സ്ലാഷ് ഫിക്ഷനെയും അതിന്റെ സാംസ്കാരികവും സാഹിത്യപരവുമായ പ്രത്യാഘാതങ്ങളെ ഗൗരവമായി എടുത്ത ആദ്യത്തെ പ്രധാന സയൻസ് ഫിക്ഷൻ എഴുത്തുകാരിലൊരാൾ കൂടിയായിരുന്നു അവർ. അവരുടെ ജീവിതത്തിനിടയിൽ, അവൾ അമ്പതിലധികം ചെറുകഥകൾ പ്രസിദ്ധീകരിച്ചു. അമേരിക്കൻ ന്യൂ വേവ് ഓഫ് സയൻസ് ഫിക്ഷനുമായി റസ് ബന്ധപ്പെട്ടിരുന്നു.
പുറംകണ്ണികൾ
വർഗ്ഗം:2011-ൽ മരിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:1937-ൽ ജനിച്ചവർ
ആത്മവിദ്യ
വിവിധ ഉപനിഷത്തുകളിലായി പ്രഖ്യാപിതമായ ഒരു മൂല തത്ത്വമാണ് ആത്മവിദ്യ. വിദ്യകളിൽ വെച്ച് ഏറ്റവും ശ്രേഷ്ഠമായ വിദ്യയാണിതെന്ന് ഉപനിഷത്തുകളിൽ പറഞ്ഞിരിക്കുന്നു. നാസ്തികനിലും ആസ്തികനിലും ഒരുപോലെ ജീവിതസന്തുലനം കാത്തു സൂക്ഷിക്കുന്നത് ആത്മവിദ്യയുടെ പ്രത്യക്ഷമോ പരോക്ഷമോ ആയ പ്രഭാവമാണെന്ന് വിശ്വസിക്കുന്നു. പ്രകൃതിയെ സൂക്ഷ്മമായി നിരീക്ഷിക്കാനും അതിന്റെ ഫലം മുങ്കൂട്ടി കാണാനും അതിനനുസരിച്ച് ജീവിതസാഹചര്യങ്ങളെ ക്രമപ്പെടുത്താനും ആത്മവിദ്യ പഠിച്ചെടുത്ത ഒരാൾക്ക് കഴിയുമെന്ന് ഉപനിഷത്ത് പറയുന്നു. ഇത് മനുഷ്യവിദ്യ എന്നും "ശുദ്ധവിദ്യ"എന്നും അറിയപ്പെടുന്നു.
ആത്മവിദ്യയാർജ്ജിച്ച ഒരുവ്യക്തിക്കുമാത്രമേ പ്രകൃതിയെ - തത്ജ്ജന്ന്യമായ ഗുണങ്ങളെ (സ്വഭാവങ്ങളെ) - സൂക്ഷ്മമായി നിരീക്ഷിക്കാനും അവയുടെ ഫലം മുൻകൂട്ടി നിശ്ചയിക്കാനും കഴിയുകയുള്ളു. നിരീക്ഷണപാടവമുള്ളവരും, സ്വന്തം അനുഭവങ്ങളിൽ നിന്നും മറ്റുള്ളവരുടെ അനുഭവങ്ങളിൽ നിന്നും പാഠം ഉൾക്കൊള്ളുന്നവരും ആയ വ്യക്തികൾ നാസ്തികരായിരുന്നാലും അവരിൽ ആത്മവിദ്യ പരോക്ഷമായി കുടികൊള്ളും. എന്നാൽ ആസ്തികരിൽ ഈശ്വരവിശ്വാസവും, ഈശ്വരകൃപയും ഉണ്ടെങ്കിൽ ഈവിദ്യ വളരെ വേഗം കൈവരും! നസ്തികരെ അപേക്ഷിച്ച് ആസ്തികരിൽ ആത്മവിദ്യ സുവ്യക്തവും ദൃഢവുമാണ്. ആത്മീയതയെക്കുറിച്ചും, വിവിധ മതങ്ങളെക്കുറിച്ചും സ്വാമി വിവേകാനന്ദനോളം വ്യക്തമായിപ്പറഞ്ഞവർ ഒരുപക്ഷെ ആരും തന്നെയുണ്ടാവില്ല!
മഹാസത്യാരാധകനായ ഗാന്ധിജി വിവക്ഷിച്ച ’സത്യവും’ ഇതായിരുന്നു!
സെബുകു (സുമാത്ര)
സെബുകു, സുന്ദ കടലിടുക്കിൽ ജാവ, സുമാത്ര എന്നിവയ്ക്കിടയിലായി സ്ഥിതിചെയ്യുന്ന ഒരു ദ്വീപ് ആണ്. കടലിടുക്കിലെ സാമാന്യം വലിയ ദ്വീപുകളിലൊന്നായ ഇത് സെബെസിയ്ക്ക് 2.5 കിലോമീറ്റർ (1.6 മൈൽ) വടക്കായും സുമാത്രയ്ക്ക് 2.3 കിലോമീറ്റർ (1.4 മൈൽ) തെക്കുഭാഗത്തുമായാണു സ്ഥിതിചെയ്യുന്നത്. ഈ ദ്വീപ് ഭരണപരമായി ലാമ്പാങ്ങിലെ തെക്കൻ ലാമ്പാങ്ങ് റീജൻസിയുടെ ഭാഗമാണ്.
1883 ലെ ക്രാക്കതോവ അഗ്നിപർവ്വത വിസ്‌ഫോടന സമയത്ത്, സെബുകുവിൽ ജനവാസമില്ലായിരുന്നു, എന്നാൽ ഇതിനു കിഴക്കുഭാഗത്തായി സ്ഥിതിചെയ്തിരുന്ന സെബുകു കെറ്റ്ജിൽ എന്ന ചെറുദ്വീപിലെ ഒരു ഗ്രാമം പൂർണമായി തുടച്ചുനീക്കപ്പെട്ടിരുന്നു. ഔദ്യോഗിക രേഖകളിൽ 150 പേർ കൊല്ലപ്പെട്ടിരുന്നു, 70 പേർ ഇവിടുത്തെ നിവാസികളായിരുന്നില്ല.
ആസ്റ്റർ ലാബ്സ്
പ്രധാന ആളുകൾ
850 ലധികം ജീവനക്കാരുണ്ട്.
സതേൺ ബ്രോൺസ്ബാക്ക് ട്രീ സ്നേക്ക്
വില്ലൂന്നികളുടെ കുടുംബത്തിൽ ഉൾപ്പെടുന്ന ഒരു പാമ്പാണ് സതേൺ ബ്രോൺസ്ബാക്ക് ട്രീ സ്നേക്ക് ( Southern bronzeback tree snake). വിഷമില്ലാത്ത ഈ പാമ്പ്‌ കാവുകളിലും ആർദ്ര വനങ്ങളിലും കാണപ്പെടുന്നു. കേരളം,കർണ്ണാടകം,തമിഴ്നാട് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ഇത് തവളകൾ,ഓന്തുകൾ  തുടങ്ങിയ ചെറിയ ജീവികളെ ആഹരിക്കുന്നു.
അവലംബം
http://indiansnakes.org/content/southern-bronzeback-tree-snake
നേഷ റിഗ്രെഗി
ഒരു മൊറോക്കൻ നാടക, ടിവി, ചലച്ചിത്ര അഭിനേത്രിയാണ് നേഷ റിഗ്രെഗി (അറബിക്: نزهة الركراكي, ജനനം ഡിസംബർ 17, 1957). ഗുഡ്‌ബൈ മദേഴ്‌സ് ഉൾപ്പെടെ നിരവധി നാടകങ്ങളിലും സിനിമകളിലും റിഗ്രെഗി അഭിനയിച്ചിട്ടുണ്ട്. ഗായകൻ ബച്ചിർ അബ്ദുവിനെ വിവാഹം കഴിച്ചതിലൂടെയും മൊറോക്കൻ ഗായകനായ സാദ് ലംജാറെഡിന്റെ മാതാവ് എന്ന നിലയിലും ഇവർ ശ്രദ്ധേയയാണ്.
അവലംബം
വർഗ്ഗം:1957-ൽ ജനിച്ചവർ വർഗ്ഗം:മൊറോക്കൻ നടിമാർ
മീക്ക് വാൻ ഗീൻഹുസെൻ
മരിയനെ ("Miek") ആന്റൊനെറ്റേൻ വാൻ ഗീൻഹുസെൻ  (ജനനം: 17 ഡിസംബർ 1981, ഐൻഡോവൻ, നൂർഡ്-ബ്രാബാന്ത്) ഒരു ഡച്ച് ഫീൽഡ് ഹോക്കി കളിക്കാരിയാണ്. ഡച്ച് ക്ലബ്ബുകളായ Oranje Zwart, HC ഡെൻ ബോഷ്, ലാരെൻ എന്നിവരുടെ സ്ട്രൈക്കറായിരുന്നു. നിലവിൽ അവർ ആംസ്റ്റർഡാമിനുവേണ്ടി കളിക്കുന്നു.
നെതർലാൻറ് ദേശീയ ടീമിലും വാൻ ഗീൻഹുസെൻ കളിച്ചിട്ടുണ്ട്. ഏഥൻസിലെ 2004 സമ്മർ ഒളിമ്പിക്സിൽ വെള്ളി മെഡൽ നേടിയ ഡച്ച് ടീമിന്റെ അംഗമായിരുന്നു അവർ. 2006 വനിതാ ഹോക്കി ലോകകപ്പിൽ ലോക ചാമ്പ്യൻ ആയിരുന്ന ഡച്ച് ടീമിന്റെ ഭാഗമായിരുന്നു അവർ. 2008 ലെ ബെയ്ജിംഗ് ഒളിമ്പിക്സിൽ ഡച്ച് ടീം ഫൈനലിൽ ചൈനയെ തോൽപ്പിച്ച് ഒളിമ്പിക് സ്വർണമെഡൽ സ്വന്തമാക്കി.
അവലംബം
വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ വർഗ്ഗം:നെതർലാന്റ് ഒളിമ്പിക് സ്വർണ്ണ മെഡൽ ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1981-ൽ ജനിച്ചവർ
ഡൈബൊറേൻ
ഡൈബൊറേൻ ബോറോണും ഹൈഡ്രജനും ചേർന്ന രാസസംയുക്തമാണ്. ഇതിന്റെ രാസസൂത്രം B2H6 എന്നതാണ്. ഇത് നിറമില്ലാത്തതും മുറിയിലെ താപനിലയിൽ സ്ഥിരതയില്ലാത്തതുമായതും നല്ല മണമുള്ളതുമായ ഒരു വാതകമാകുന്നു. ഇതു വായുവുമായി നന്നായി ചേരുന്നു. പൊട്ടിത്തെറിക്കുന്ന സംയുക്തമാകുന്നു. സാധാരണ താപനിലയിൽ ഇത് ഈർപ്പമുള്ള വായുവുമായിച്ചേർന്ന് പെട്ടെന്ന് തീപിടിക്കുന്നു. ഇതിന്റെ മറ്റു പേരുകളാണ് : ബോറോഈതേൻ, ബോറോൺ ഹൈഡ്രൈഡ്, ഡൈബോറോൺ ഹെക്സാഹൈഡ്രൈഡ് എന്നിവ.
ഡൈബൊറേൻ വളരെയധികം ഉപയോഗക്ഷമമായ വാതകമാണ്.
ഉല്പാദനവും രൂപീകരണവും
പലതരം ഉല്പാദനരീതികളുണ്ട്. വാണിജ്യപരമായി ഇതു നിർമ്മിക്കുന്നത്, BF3 സോഡിയം ഹൈഡ്രൈഡോ ലിഥിയം ഹൈഡ്രൈഡോ ലിഥിയം അലൂമിനിയം ഹൈഡ്രൈഡോ കൊണ്ട് നിരോക്സീകരണം നടത്തിയാണ്.
ഉപയോഗങ്ങൾ
ഇതൊരു റോക്കറ്റു ഇന്ധനമായി ഉപയോഗിക്കാൻ ശ്രമിച്ചിരുന്നു. അർദ്ധചാലകങ്ങളുടെ ഉല്പാദനത്തിൽ ഇത് ഉപയോഗിച്ചുവരുന്നു.
കൂടുതൽ വായനയ്ക്ക്
വർഗ്ഗം:റോക്കറ്റ് ഇന്ധനങ്ങൾ വർഗ്ഗം:വ്യാവസായിക വാതകങ്ങൾ വർഗ്ഗം:ഹൈഡ്രജൻ സം‌യുക്തങ്ങൾ വർഗ്ഗം:ബോറോൺ സംയുക്തങ്ങൾ വർഗ്ഗം:ഹൈഡ്രൈഡുകൾ വർഗ്ഗം:ബോറേനുകൾ
അരുവിത്തുമ്പി
ഇന്ത്യ, തായ്‌ലാന്റ്, ലാവോസ്, ഇന്തോനേഷ്യ എന്നിവിടങ്ങളിൽ കാണുന്ന നിലത്തൻ കുടുംബത്തിൽ ഉള്ള ഒരു സൂചിത്തുമ്പിയാണ് അരുവിത്തുമ്പി. (ഇംഗ്ലീഷ് നാമം-long-banded bluetail) താഴ്ന്ന പ്രദേശങ്ങളിലെ അരുവികളിലും തോടുകളിലുമാണ് ഇവ പ്രജനനം നടത്തുന്നത്.
വിവരണം
കണ്ണുകളുടെ മുകൾഭാഗം കരിനീല നിറവും കീഴ്ഭാഗത്തിന് ഇളം നീല നിറവുമാണ്. കറുത്ത ഉരസ്സിൽ നീല വരകൾ കാണാം. ഉരസ്സിൽ ചെറിയ രണ്ട് കറുത്ത പൊട്ടുകളുണ്ട്. കറുത്ത ഉദരത്തിന്റെ വശങ്ങൾക്ക് നീല നിറമാണ്. ഉദരത്തിന്റെ അവസാന ഖണ്ഡങ്ങൾക്ക് നീല നിറമാണ്. പെൺതുമ്പികളുടെ ശരീരം ആൺതുമ്പികളേക്കാൾ തടിച്ചതായിരിക്കും. ആൺതുമ്പികളും പെൺതുമ്പികളും തമ്മിൽ കാഴ്ച്ചയിൽ മറ്റ് വ്യത്യാസങ്ങളില്ല.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
മഞ്ഞക്കഞ്ഞി
പശ്ചിമഘട്ടതദ്ദേശവാസിയായ ഒരു മരമാണ് മഞ്ഞക്കഞ്ഞി. . പുനമ്പുളി, കൊക്കം, ഭിന്ദ, അംസോൾ എന്നെല്ലാം പേരുകളുണ്ട്. 15 മീറ്റർ വരെ ഉയരം വയ്ക്കുന്ന നിത്യഹരിതവൃക്ഷമാണ്. അഗസ്ത്യമല ഉൾപ്പെടുന്ന നിത്യഹരിതവനങ്ങളിൽ കാണുന്നു. കാട്ടുതീയും കാലിമേയ്ക്കലും വനങ്ങൾ വ്യാവസായികാടിസ്ഥാനത്തിലുള്ള തോട്ടങ്ങൾ ആക്കിയതും ഈ മരത്തിനെ വംശനാശഭീഷണിയിലാക്കിയിരിക്കുന്നു. ഔഷധഗുണമുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
കാട്ടുഞ്ഞാലി
ആംഗലത്തിൽ white-bellied treepie എന്നു പേരുള്ളതും ശാസ്ത്രീയ നാമംDendrocitta leucogastraഎന്നുമുള്ള കാട്ടുഞ്ഞാലി, തെക്കെ ഇന്ത്യയിലെ നിത്യ ഹരിത-അർദ്ധ ഹരിത കാടുകളിലെ സ്ഥിരവാസിയാണ്..
രൂപ വിവരണം
ശരീരവും തലയും വെളുത്തതാണ്.മുഖം മുതൽ കഴുത്തിന്റെ അടിവശം വരെ കറുപ്പു നിറമായിരിക്കും.ഗുദത്തിനു ചുവപ്പു നിറമുണ്ട്. നീളമുള്ള വാലിന്റെ വശങ്ങളും അറ്റവും കറുപ്പാണ്. ചിറകിൽ മുതുകത്ത് കാവി നിറം. പൂവനും പിടയും ഒരേ പോലെയിരിക്കും.
ഇവ ശബ്ദിക്കുമ്പോൾ തല താഴ്ത്തുകയും ചിറകുകൾ അയച്ച്ടുകയും ചെയ്യും.
പ്രജനനം
ഏപ്രിൽ- മെയ് മാസങ്ങളിൽ പ്രജനനം നടത്തുന്നു. ഇടത്തരം വലിപ്പമുള്ള മരങ്ങളിൽ പരന്ന കൂട് ഉണ്ടാക്കുന്നു. 3-4 ചാര നിറം കലർന്ന പച്ച മുട്ടകളിടും. മുട്ടകളിൽ ചുവന്ന കുത്തുകൾ ഉണ്ടാകും..
മറ്റു പക്ഷികളുമായി ഇടകലർന്നു കാണാറുണ്ട്. മിക്കപ്പോഴും കാടു മുഴക്കിയുടെ കൂടെ കാണുന്നു.
സൺഷ നദി
വടക്കൻ ഒസ്സേഷ്യ, ഇംഗുഷേഷ്യ, ചെച്‌നിയ, റഷ്യ എന്നീ രാജ്യങ്ങളിലൂടെ ഒഴുകുന്ന നദിയാണ് സൺഷ നദി - Sunzha (Russian: Су́нжа, IPA: [ˈsunʐə], Ingush: Шолжа, Sholʒə, Chechen: Соьлжа, Sölƶa ). ടെറക് നദിയുടെ പോഷക നദിയാണിത്. ടെറക് നദിയുടെ വടക്കുപടിഞ്ഞാറൻ വളവിനുള്ളിൽ ഇത് വടക്കുകിഴക്കായി ഒഴുകുന്നു, ടെറക്കിൽ എത്തുന്നതിനുമുമ്പ് കോക്കസസ് പർവതങ്ങളിൽ നിന്ന് വടക്കോട്ട് ഒഴുകുന്ന മിക്ക നദികളെയും സൺഷ ഉൾക്കൊള്ളുന്നുണ്ട്. 278 കിലോമീറ്റർ (173 മൈൽ) ആണ് ഈ നദിയുടെ നീളം. കോക്കസസ് പർവ്വത നിരകളിലെ പ്രധാന പർവ്വത നിരയായ കോക്കസസ് മേജറിന്റെ (ഗ്രേറ്റർ കോക്കസസ്) വടക്കൻ ചരുവിലാണ് സൺഷാ നദി ഉയരുന്നത്. ഇതിന്റെ പ്രധാന കൈവഴികൾ അസ്സ നദി, അർഗുൻ നദി എന്നിവയാണ്. ഒരു ക്യൂബിക് മീറ്ററിന് 3,800 ഗ്രാം കലക്കും പ്രതിവർഷം 12.2 ദശലക്ഷം ടൺ എക്കലും വഹിച്ചാണ് ഈ നദി ഒഴുകുന്നത്. ഇംഗുഷേഷ്യയിലെ നസ്രാൻ, കരാബുലക് നഗരങ്ങളും ചെച്‌നിയയുടെ തലസ്ഥാന നഗരമായ ഗ്രോസ്‌നി, മറ്റൊരു നഗരമായ ഗുഡെർമെസ് എന്നിവ ഉൾപ്പെടെയുള്ള നഗരങ്ങളിലെ ജലസേചനത്തിനായാണ് ഇതിലെ ജലം പ്രധാനമായും ഉപയോഗിക്കുന്നത്. ഒന്നും രണ്ടും ചെചെൻ യുദ്ധങ്ങളിൽ പെട്രോളിയം ജലസംഭരണികളുടെ നാശം സൺഷയെ പെട്രോളിയത്താൽ മലിനമാക്കി.
കാട്ടുഞ്ഞാലി
അവലംബം
വർഗ്ഗം:കേരളത്തിലെ പക്ഷികൾ
പോപ്പ് ആർട്ട്
1950-കളുടെ പകുതി മുതൽ അവസാനം വരെ യുണൈറ്റഡ് കിംഗ്ഡത്തിലും യുണൈറ്റഡ് സ്റ്റേറ്റ്സിലും ഉയർന്നുവന്ന ഒരു കലാ പ്രസ്ഥാനമാണ് പോപ്പ് ആർട്ട്. പരസ്യം, കോമിക് പുസ്‌തകങ്ങൾ, ലൗകികമായ വൻതോതിൽ ഉൽപ്പാദിപ്പിക്കുന്ന വസ്തുക്കൾ എന്നിവ പോലുള്ള ജനപ്രിയവും ബഹുജന സംസ്‌കാരത്തിൽ നിന്നുമുള്ള ഇമേജറി ഉൾപ്പെടുത്തിക്കൊണ്ട് ഈ പ്രസ്ഥാനം ഫൈൻ ആർട്ട് പാരമ്പര്യങ്ങൾക്ക് ഒരു വെല്ലുവിളി അവതരിപ്പിച്ചു. കലയിൽ ജനകീയ സംസ്കാരത്തിന്റെ ചിത്രങ്ങൾ ഉപയോഗിക്കുക എന്നതാണ് ഇതിന്റെ ഒരു ലക്ഷ്യം. ഏത് സംസ്കാരത്തിന്റെയും നിന്ദ്യമായ അല്ലെങ്കിൽ കിറ്റ്ഷി ഘടകങ്ങൾക്ക് മിക്കപ്പോഴും ആക്ഷേപഹാസ്യത്തിന്റെ ഉപയോഗത്തിലൂടെ ഊന്നൽ നൽകുന്നു. പുനരുൽപ്പാദനം അല്ലെങ്കിൽ റെൻഡറിംഗ് ടെക്നിക്കുകളുടെ മെക്കാനിക്കൽ മാർഗങ്ങൾ കലാകാരന്മാർ ഉപയോഗിക്കുന്നതുമായും ഇത് ബന്ധപ്പെട്ടിരിക്കുന്നു. പോപ്പ് ആർട്ടിൽ, ഘടകം ചിലപ്പോൾ അതിന്റെ അറിയപ്പെടുന്ന സന്ദർഭത്തിൽ നിന്ന് ദൃശ്യപരമായി നീക്കം ചെയ്യപ്പെടുകയോ ഒറ്റപ്പെടുത്തുകയോ ബന്ധമില്ലാത്ത ഘടകവുമായി സംയോജിപ്പിക്കുകയോ ചെയ്യുന്നു.
പോപ്പ് ആർട്ട് പ്രസ്ഥാനത്തെ രൂപപ്പെടുത്തിയ ആദ്യകാല കലാകാരന്മാരിൽ ബ്രിട്ടനിലെ എഡ്വാർഡോ പൗലോസി, റിച്ചാർഡ് ഹാമിൽട്ടൺ, ലാറി റിവർസ്, റേ ജോൺസൺ എന്നിവരും ഉൾപ്പെടുന്നു. റോബർട്ട് റൗഷെൻബെർഗും ജാസ്പർ ജോൺസും യുണൈറ്റഡ് സ്റ്റേറ്റ്സിലെ മറ്റുള്ളവരിൽ ഉൾപ്പെടുന്നു. അമൂർത്തമായ ആവിഷ്കാരവാദത്തിന്റെ അന്നത്തെ പ്രബലമായ ആശയങ്ങളോടുള്ള പ്രതികരണമായും ആ ആശയങ്ങളുടെ വികാസമായും പോപ്പ് ആർട്ട് വ്യാപകമായി വ്യാഖ്യാനിക്കപ്പെടുന്നു. കണ്ടെത്തിയ വസ്തുക്കളുടെയും ചിത്രങ്ങളുടെയും ഉപയോഗം കാരണം ഇത് ദാദയ്ക്ക് സമാനമാണ്. പോപ്പ് ആർട്ടും മിനിമലിസവും ഉത്തരാധുനിക കലയ്ക്ക് മുമ്പുള്ള കലാ പ്രസ്ഥാനങ്ങളായി കണക്കാക്കപ്പെടുന്നു. അല്ലെങ്കിൽ ഉത്തരാധുനിക കലയുടെ ആദ്യകാല ഉദാഹരണങ്ങളിൽ ചിലതാണ്.
നിലവിൽ പരസ്യത്തിൽ ഉപയോഗിക്കുന്ന ചിത്രങ്ങളായാണ് പോപ്പ് ആർട്ട് പലപ്പോഴും എടുക്കുന്നത്. ആൻഡി വാർഹോളിന്റെ കാംപ്ബെൽസ് സൂപ്പ് ക്യാനുകളുടെ ലേബലുകളിൽ കാണുന്ന പോപ്പ് ആർട്ടിസ്റ്റുകളുടെ തിരഞ്ഞെടുത്ത ഇമേജറിയിൽ ഉൽപ്പന്ന ലേബലിംഗും ലോഗോകളും പ്രാധാന്യമർഹിക്കുന്നു. 1964-ലെ വാർഹോളിന്റെ കാംപ്ബെൽസ് തക്കാളി ജ്യൂസ് ബോക്‌സ് (ചിത്രം) പ്രകടമാക്കുന്നത് പോലെ, ചില്ലറ വിൽപ്പനയ്ക്കുള്ള ഭക്ഷണ സാധനങ്ങൾ അടങ്ങിയ ഷിപ്പിംഗ് ബോക്‌സിന്റെ പുറത്തുള്ള ലേബലിംഗ് പോപ്പ് ആർട്ടിൽ വിഷയമായി ഉപയോഗിച്ചിട്ടുണ്ട്.
പുറംകണ്ണികൾ
വർഗ്ഗം:അമേരിക്കൻ ആർട്ട്
മൂക്കൻ മുള്ളൻതിരണ്ടി
കടൽ വാസിയായ ഒരു മൽസ്യമാണ് മൂക്കൻ മുള്ളൻതിരണ്ടി  അഥവാ '''Pale-edged stingray (Sharpnose Singray ). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി സംരക്ഷണം ആവശ്യമുള്ള ജീവിവർഗ്ഗങ്ങൾ എന്നാണ്.
കുടുംബം
Dasyatidae കുടുംബത്തിൽ പെട്ട മൽസ്യമാണ് ഇവ. പൊതുവെ തിരണ്ടികൾ എന്നാണ് ഇവ അറിയപ്പെടുന്നത്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
തിരുവള്ളുവർ പ്രതിമ
തത്ത്വചിന്തകനും മതേതര സദാചാരവും സ്വാഭാവശുദ്ധിയും ഉള്ള തമിഴ് കവിയും, തിരുക്കുറലിന്റെ എഴുത്തുകാരനും ആയ തിരുവള്ളുവരുടെ 133 അടി (40.6 മീ) ഉയരമുള്ള ശിൽപമാണ് തിരുവള്ളുവർ പ്രതിമ അല്ലെങ്കിൽ വള്ളുവർ പ്രതിമ. കോറമാണ്ടൽ തീരത്ത് ഇന്ത്യൻ ഉപദ്വീപിന്റെ തെക്കേ അറ്റത്തുള്ള കന്യാകുമാരി പട്ടണത്തിനടുത്തുള്ള ഒരു ചെറിയ ദ്വീപിലാണ് ഇത് സ്ഥിതിചെയ്യുന്നത്. അവിടെ രണ്ട് കടലുകളും (ബംഗാൾ ഉൾക്കടലും അറേബ്യൻ കടലും) ഒരു സമുദ്രവും (ഇന്ത്യൻ മഹാസമുദ്രം) സംഗമിക്കുന്നു. ഇന്ത്യൻ ശിൽപിയായ ഡോ. വി. ഗണപതി സ്താപതിയാണ് പ്രതിമ നിർമ്മിച്ചത്. ഇദ്ദേഹം ഇരൈവൻ ക്ഷേത്രവും, സൂര്യദേവൻെറ പ്രതിമ നിർമ്മിക്കുകയും 2000 ജനുവരി 1 മില്ലേനിയം ദിവസം അന്നത്തെ മുഖ്യമന്ത്രി എം. കരുണാനിധിയുടെ കാലത്ത് അനാച്ഛാദനം ചെയ്യുകയും ചെയ്തു.
ബാഹ്യ ലിങ്കുകൾ
വർഗ്ഗം:തമിഴ്‌നാട്ടിലെ വിനോദസഞ്ചാരകേന്ദ്രങ്ങൾ
ജയ്മാല ശിലേദർ
പ്രമുഖ മറാഠി സംഗീതജ്ഞയും ചലച്ചിത്രപിന്നണിഗായികയുമാണ് ജയ്മാല ശിലേദാർ (മരണം:8 ആഗസ്റ്റ് 2013). മറാഠിയിൽ ഒപ്പേറ സംഗീതലോകത്തിന് തുടക്കമിട്ടത് ഇവരാണ്. നിരവധി മറാഠി സിനിമകളിൽ പിന്നണിഗാനം ആലപിച്ചിട്ടുണ്ട്. പ്രമുഖ ഗായകനായ ജയ്‌റാം ശിലേദറാണ് ഭർത്താവ്. പ്രശസ്തമായ നിരവധി മറാഠി ഭക്തിഗാനങ്ങളും ആലപിച്ചിട്ടുണ്ട്.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:മറാത്തി ചലച്ചിത്രപിന്നണിഗായകർ വർഗ്ഗം:2013-ൽ മരിച്ചവർ വർഗ്ഗം:ഓഗസ്റ്റ് 8-ന് മരിച്ചവർ വർഗ്ഗം:1926-ൽ ജനിച്ചവർ
പി.പി. കൃഷ്ണൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''പി.പി. കൃഷ്ണൻ''' (ജീവിതകാലം:ഏപ്രിൽ 1920 - 24 ജൂൺ 2000 ). ഒറ്റപ്പാലം നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ച് മൂന്നും നാലും കേരളനിയമസഭകളിൽ അദ്ദേഹം അംഗമായിട്ടുണ്ട്. 1920 ഏപ്രിൽ മാസത്തിൽ ജനിച്ചു, എൻ.എസ്. കാർത്യായിനി ആയിരുന്നു ഭാര്യ, ഇദ്ദേഹത്തിന് ഒരു മകനും മൂന്ന് മകളുമാണുണ്ടായിരുന്നത്. ചെറുപ്പത്തിൽ ജോലി അന്വേഷിച്ച് മൈസൂറിലെത്തുകയും അവിടെവച്ച് സ്വദേശി പ്രസ്ഥാനത്തിൽ ആകൃഷ്ഠനാവുകയും അതിൽകൂടി രാഷ്ട്രീയത്തിലേക്ക് കടന്നു വന്നു.
ലീവെ വാൻ കെസെൽ
ലീവെ വാൻ കെസെൽ (ജനനം സെപ്റ്റംബർ 15, 1977, ആംസ്റ്റർഡാം) ഒരു ഡച്ച് ഫീൽഡ് ഹോക്കി കളിക്കാരിയാണ്.
പി.പി. കൃഷ്ണൻ
രാഷ്ട്രീയ ജീവിതം
ജയിൽ വാസം അനുഭവിക്കുന്നതിനിടയിലാണ് 1965-ലെ തിരഞ്ഞെടുപ്പിൽ ഒറ്റപ്പാലത്ത് നിന്നും ഇദ്ദേഹം വിജയിക്കുന്നത്, തുടർന്ന് ഒറ്റപ്പാലത്ത് നിന്ന് അടുത്ത രണ്ട് തവണയും വിജയിച്ച് മൂന്നും നാലും കേരള നിയമസഭകളിൽ അദ്ദേഹം അംഗമായി. അഞ്ചാം നിയമസഭയിലേക്ക് തൃത്താലയിൽ നിന്ന് മത്സരിച്ചെങ്കിലും പരാജയപെട്ടു. 2000 ജൂൺ 24ന് അദ്ദേഹം അന്തരിച്ചു.
അവലംബം
വർഗ്ഗം:1920-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:2000-ൽ മരിച്ചവർ വർഗ്ഗം:ജൂൺ 24-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:നാലാം കേരള നിയമസഭാംഗങ്ങൾ
ലീവെ വാൻ കെസെൽ
അവലംബം
വർഗ്ഗം:ഫീൽഡ് ഹോക്കിയിൽ ഒളിമ്പിക് മെഡൽ നേടിയവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1977-ൽ ജനിച്ചവർ
കേരളത്തിലെ വെള്ളപ്പൊക്കം (2018)
പ്രളയത്തേയും തൽഫലമായുണ്ടായ കെടുതികളെയും തുടർന്ന് കേരളത്തിന് ഏകദേശം 40,000 കോടി രൂപയുടെ നഷ്ടം സംഭവിച്ചിട്ടുണ്ടെന്നാണ് സംസ്ഥാന സർക്കാരിന്റെ പ്രാഥമിക വിലയിരുത്തൽ. വെള്ളപ്പൊക്കത്തെ തുടർന്ന് ലോകമെമ്പാടുമായി വിവിധ രാജ്യങ്ങളിൽ നിന്നും സംഘടനകളിൽ നിന്നും വ്യക്തികളിൽ നിന്നുമായി നിരവധി സഹായ വാഗ്ദാനങ്ങളാണ് കേരളത്തിനു ലഭിച്ചുകൊണ്ടിരിക്കുന്നത്. എന്നാൽ കേന്ദ്ര ഗവൺമെന്റ് വിദേശ സഹായങ്ങൾ സ്വീകരിക്കുന്നതിൽ വിമുഖത കാണിച്ചു. ഇത് രാജ്യമെമ്പാടുമായി കേന്ദ്ര ഗവൺമെന്റിനെതിരെ വലിയ വിമർശനങ്ങൾക്കൾക്ക് വഴിതെളിച്ചു.
ദുരന്തകാരണം
2018 ജൂലൈ-ഓഗസ്റ്റിൽ തെക്കുപടിഞ്ഞാറൻ കാലവർഷകാലത്ത് ഉയർന്ന അളവിൽ മഴ പെയ്തതിന്റെ ഫലമായാണ് 2018-ലെ കേരള വെള്ളപ്പൊക്ക ദുരന്തം സംഭവിച്ചത്. ശക്തമായ മഴയെത്തുടർന്ന് കേരളത്തിലെ മിക്ക ജില്ലകളിലും വെള്ളപ്പൊക്കവും മലയോര മേഖലകളിൽ ഉരുൾപൊട്ടലുമുണ്ടായി. അണക്കെട്ടുകളിൽ ജലനിരപ്പ് ഉയർന്നതോടെ അണക്കെട്ടുകളുടെ ഷട്ടറുകൾ തുറന്നുവിട്ടതാണ് വെള്ളപ്പൊക്കത്തിന്റെ ആഘാതം വർദ്ധിക്കുവാൻ പ്രധാന കാരണമായതെന്ന ആരോപണം ഉയരുന്നുണ്ട്. എന്നാൽ കേന്ദ്ര ജല ക്കമ്മീഷന്റെ റിപ്പോർട്ട് വന്നതോടെ ആരോപണങ്ങൾ ശരിയല്ലെന്ന് തെളിഞ്ഞു. കണക്കുകൾ പരിശോധിച്ചാൽ മനസ്സിലാകുന്നത് യഥാർത്ഥത്തിൽ ഡാമുകളിലേക്ക് ഒഴുകിയെത്തിയതിൽ ഒരു ഭാഗം മാത്രമാണ് പുറത്തേക്ക് തുറന്ന് വിട്ടത്. ഒരു ഭാഗം ജലം ഡാമിൽ തന്നെ പിടിച്ചു നിർത്തുകയും അത്രത്തോളം പ്രളയത്തിന്റെ രൂക്ഷത കുറയ്ക്കാനും സഹായകരമായി എന്നാണ് കേന്ദ്ര ജല കമ്മിഷന്റെ കണ്ടെത്തൽ.
അന്തർ സംസ്ഥാന അണക്കെട്ടുകളുടെ ഏകോപനമില്ലായ്മ, ഒട്ടനവധി മേഘവിസ്ഫോടനങ്ങൾ, അന്തരീക്ഷത്തിലെ ന്യൂനമർദം, പാടങ്ങൾ മണ്ണിട്ട് നികത്തുക എന്നിവയും ഈ പ്രളയത്തിന്റെ കാരണങ്ങളിൽ ചിലതുമാത്രമാണ്. ഭൂപ്രകൃതിപരമായി നിരവധി പ്രത്യേകതകളുള്ള കേരള സംസ്ഥാനത്തിന് ഈ മഹാപ്രളയം മോശമായി ബാധിച്ചു. കേരളത്തിലെ ജനസാന്ദ്രത ചതുരശ്ര കിലോമീറ്ററിന് 859 ആണെങ്കിൽ ദേശീയ ജനസാന്ദ്രത വെറും 382 ആണ്. അതുപോലെ തന്നെ കേരളത്തിന്റെ ഏകദേശം പത്തു ശതമാനം പ്രദേശങ്ങളെങ്കിലും സമുദ്രനിരപ്പിനു താഴെ സ്ഥിതിചെയ്യുന്നതിനോടൊപ്പം 41 നദികൾ  അറബിക്കടലിലേയ്ക്കു പതിക്കുന്നവയുമാണ്. ഈ നദികളിലെല്ലാംകൂടി ഏകദേശം 54 ജലസംഭരണികളെങ്കിലും നിലനിൽക്കുന്നുണ്ട്. നിലയ്ക്കാതെ പെയ്ത മഴവെള്ളത്തെ ഉൾക്കൊള്ളുവാൻ ഈ നദികൾക്കോ ജലസംഭരണികൾക്കോ സാധിച്ചില്ല. ശാന്തസമുദ്രത്തിൽ രൂപപ്പെട്ട ഷൻഷൻ, യാഗി എന്നീ ചുഴലിക്കാറ്റുകളും കേരളത്തിലെ കനത്തമഴയെ സ്വാധീനിച്ചിരുന്നുവെന്ന് കാലാവസ്ഥാ നിരീക്ഷകർ അഭിപ്രായപ്പെടുന്നു. ഈ പ്രകൃതിദുരന്തം പരിസ്ഥിതി ശാസ്ത്രജ്ഞൻ പ്രൊഫസർ മാധവ് ഗഡ്ഗിലിനേയും അദ്ദേഹത്തിൻറെ ഗാഡ്ഗിൽ റിപ്പോർട്ടിനേയും വീണ്ടും ജനശ്രദ്ധയിലെത്തിച്ചു. പാരിസ്ഥിതിക നാശം മൂലമുണ്ടാവുന്ന വിശക്കുന്ന ജല പ്രതിഭാസം കൂടി പ്രളയകാരണങ്ങളിൽപ്പെടുത്താവുന്നതാണ്.
ലഘുചിത്രം|2018 ലെ പ്രളയകാലത്ത് ചെറുതോണി അണക്കെട്ടിലെ 5 ഷട്ടറുകളും ചരിത്രത്തിൽ ആദ്യമായി തുറന്നപ്പോഴുള്ള ദൃശ്യം. ഇടുക്കിയിൽ ജലനിരപ്പ് ഉയർന്നിട്ടും ഷട്ടറുകൾ തുറക്കാൻ വൈകിയതാണ് പെരിയാറിന്റെ തീരങ്ങളെയും കൊച്ചി നഗരത്തിന്റെ ഭാഗങ്ങളെയും പൂർണ്ണമായി ജലത്തിനടിയിലാക്കിയത് എന്നാരോപണമുണ്ട്. മുല്ലപ്പെരിയാർ, ഇടുക്കി ഒഴികെയുള്ള അണക്കെട്ടുകൾ തുറക്കാൻ ജില്ലാ ദുരന്തനിവാരണ വിഭാഗത്തിന്റെ മേധാവിയായ കലക്ടറുടെ അനുമതി ആവശ്യമാണ്. അണക്കെട്ടിന്റെ ചുമതലയുള്ള ഉദ്യോഗസ്ഥൻ നിലവിലെ അവസ്ഥയും ആവശ്യവും അറിയിക്കുന്നതിന്റെ അടിസ്ഥാനത്തിലാണ് സാധാരണയായി കളക്ടർ അണക്കെട്ട് തുറക്കാൻ അനുമതി നൽകുന്നത്. വൈദ്യുതി, ജലസേചന വകുപ്പുകളുടെ ഉടമസ്ഥതയിലുള്ള അണക്കെട്ടുകളുടെ ചുമതല അസി. എക്‌സി. എൻജിനീയർ, എക്‌സി. എൻജിനീയർ എന്നിവർക്കാണ്.
തമിഴ്‌നാടിന്റെ നിയന്ത്രണത്തിലുള്ള അപ്പർ ഷോളയാർ, പറമ്പിക്കുളം ഡാമുകളിലെ ഷട്ടർ തുറക്കുന്ന വിവരം യഥാസമയം കേരളം അറിയാതെ പോയതും വെള്ളപ്പൊക്കത്തിന്റെ ആഘാതം കൂടാൻ മറ്റൊരു കാരണമായി. ഡാം തുറക്കുന്നതിന് ഏതാനും മണിക്കൂർ മുൻപു മാത്രമാണു തമിഴ്‌നാട് വിവരം പുറത്തുവിട്ടത്.
കേരളത്തിൽ 2018ൽ ഉണ്ടായ മഹാപ്രളയത്തിന് കാരണം അണക്കെട്ടുകൾ തുറന്നത് കൊണ്ടല്ല എന്നും മറിച്ച് കേരളത്തിൽ പെയ്ത അതി തീവ്ര മഴയുടെ ഭാഗമായി അണക്കെട്ടുകളിൽ ഒഴുകി വന്ന ജലത്തിന്റെ ഒരു ഭാഗം മാത്രമേ തുറന്നു വിട്ടിട്ടുള്ളു എന്നും കേന്ദ്ര ജല കമ്മീഷൻ അവരുടെ റിപ്പോർട്ടിൽ പറഞ്ഞിട്ടുണ്ട്.
കേരളത്തിലെ അണക്കെട്ടുകളുടെ സുരക്ഷാ സംബന്ധമായ കാര്യങ്ങൾ പരിശോധിക്കുന്നത് ഡാം സുരക്ഷാ അതോറിറ്റിയാണ്. കേരളത്തിൽ മഹാപ്രളയം വരുത്തിവെച്ചതിൽ ഡാം സുരക്ഷാ അതോറിറ്റിക്കും അധികൃതർക്കും സംബന്ധിച്ച വീഴ്‌ച്ചകളാണെന്ന ആരോപണം ശക്തമാണ്.
മഴക്കെടുതികൾ
വൃഷ്ടി പ്രദേശത്തും മറ്റും പെയ്ത നിർത്താതെ മഴ മൂലം ഇടുക്കി ഡാമിലെ ജലനിരപ്പുയരുകയും ഡാമിന്റെ 5 ഷട്ടറുകൾ ചരിത്രത്തിലാദ്യമായി തുറക്കുകയും ചെയ്തു. പ്രധാനമന്ത്രി നരേന്ദ്ര മോദി യും കേന്ദ്ര പ്രതിരോധ മന്ത്രി രാജ്നാഥ് സിങ്ങും കേരളത്തിൽ വ്യോമമാർഗ്ഗം നിരീക്ഷണം നടത്തി. കേരള ചരിത്രത്തിലാദ്യമായാണ് 35 ഡാമുകൾ ഒരുമിച്ച് തുറന്നത്. വയനാട്ടിൽ മഴയും മണ്ണിടിച്ചിലും വ്യാപകമായ നാശനഷ്ടം വിതച്ചു, ചുരം ഇടിഞ്ഞ് യാത്ര തടസ്സപ്പെട്ടു. ഇടുക്കിയിലെ ചെറുതോണിയിൽ വെള്ളം കയറി. 330-ൽ അധികം പേർ കൊല്ലപ്പെടുകയും പത്ത് ലക്ഷത്തിൽപരം ആളുകളെ മാറ്റിപ്പാർപ്പിക്കുകയും ചെയ്തു..
പക്ഷി മൃഗങ്ങൾ
മലപ്പുറം ജില്ലാ കളക്ടറും ജില്ലാ പോലീസ് മേധാവിയും രക്ഷാപ്രവർത്തനത്തിനിടയിൽ കണ്ടുമുട്ടുന്ന ഏത് മൃഗത്തെയും രക്ഷിക്കാൻ പോലീസിന് നിർദ്ദേശം നൽകുകയും ചെയ്തിരുന്നു.
പ്രളയത്തെത്തുടർന്ന് ആഗസ്റ്റ് 28 വരെ നാലു ലക്ഷത്തോളം പക്ഷികളുടെയും 18,532 ചെറിയ മൃഗങ്ങളുടെയും 3,766 വലിയ മൃഗങ്ങളുടെയും ജഡങ്ങൾ സംസ്കരിച്ചതായി മുഖ്യമന്ത്രി അറിയിച്ചു
പശു-5163 (നഷ്ടം: 30.98 കോടി), കന്നുകുട്ടി-5166 (8.26 കോടി), കിടാരി-1089 (2.99 കോടി), പോത്ത്-527 (3.42 കോടി), ആട്-6054 (4.84 കോടി), എന്നിങ്ങനെയാണു ചത്തൊടുങ്ങിയത്. തൃശ്ശൂർ ജില്ലയിലാണ് ഏറ്റവും കൂടുതൽ പശുക്കൾ ചത്തത്. 1573 പശുക്കൾ ചത്തു. മറ്റു ജില്ലകളിൽ ചത്ത പശുക്കളുടെ വിവരം: എറണാകുളം:1536, കോട്ടയം: 267, ഇടുക്കി: 134. കന്നുകുട്ടികൾ ഏറ്റവും കൂടുതൽ ചത്തത് ആലപ്പുഴയിലാണ്-3502. പത്തനംതിട്ടയിൽ 357ഉം എറണാകുളത്ത് 454ഉം കോട്ടയത്ത് 233ഉം കന്നുകുട്ടികൾ ചത്തൊടുങ്ങി.
ഏറ്റവും കൂടുതൽ കിടാരികൾ ചത്തൊടുങ്ങിയത് എറണാകുളത്താണ്. 313. തൊട്ടുപിന്നിൽ പത്തനംതിട്ട-229. എറണാകുളത്ത് 421 പോത്തുകളും ആലപ്പുഴയിൽ 2994 ആടും ചത്തു. രണ്ടായിരത്തിൽപ്പരം ആട് എറണാകുളത്തു ചത്തു. തൃശ്ശൂരിൽ 651 ആട് ചത്തിട്ടുണ്ട്. 1025 പന്നികൾ പന്നികൾ ചത്തു. തൃശ്ശൂരിലാണ് ഏറ്റവും കൂടുതൽ പന്നികൾ ചത്തത് - 854. ഈ ഇനത്തിൽ ഒന്നേകാൽ കോടിയുടെ നഷ്ടമുണ്ടായി. 837198 കോഴികളും 442746 താറാവും ചത്തു. തൃശ്ശൂർ, എറണാകുളം ജില്ലകളിൽ രണ്ടുലക്ഷത്തിലേറെ കോഴികളുടെ നാശം വന്നു. 16.75 കോടിയുടെ നഷ്ടമുണ്ടായി. സംസ്ഥാനത്താകെ താറാവുകൾ ഏറ്റവും കൂടുതൽ ചത്തത് ആലപ്പുഴയിൽ-367629. ഈയിനത്തിൽ എല്ലാ ജില്ലകളിലുമായി 8.86 കോടിയുടെ നഷ്ടമുണ്ടായി. ഇതുവരെയുണ്ടായ മഴക്കെടുതികളിൽ 22838 കോഴിഫാമുകൾ നശിച്ചതിനെത്തുടർന്ന് 25 ലക്ഷം രൂപയുടെ നഷ്ടമുണ്ടായി. കന്നുകാലികൾ, കോഴികൾ, താറാവ്, പന്നി ഉൾപ്പെടെയുള്ള ആകെ നഷ്ടം 77.94 കോടി രൂപയാണ്.
വ്യവസായ മേഖല
പ്രളയം സംസ്ഥാനത്തെ വ്യവസായ, വാണിജ്യ മേഖലകൾക്ക് വലിയ ആഘാതമാണ് ഏൽപ്പിച്ചിട്ടുള്ളത്. ഇവ ഏകദേശം 10,000 കോടി രൂപയോളം വരുമെന്നാണ് പ്രാഥമിക നിഗമനം. വ്യാപാര സ്തംഭനം, സ്റ്റോക്കിനുണ്ടായ നാശം, കെട്ടിടങ്ങൾക്കും യന്ത്രസാമഗ്രികൾക്കുണ്ടായ കേടുപാടുകൾ എന്നിവയ്ക്കു പുറമെ അവസര നഷ്ടത്തിന്റെ മൂല്യവും ഇതിൽ ഉൾപ്പെടുന്നു. അതിവർഷത്തിൽ ഏറ്റവും വലിയ നഷ്ടം നേരിട്ടിരിക്കുന്നതു തോട്ടം വ്യവസായത്തിനാണ്. ഈ മേഖലയുടെ നഷ്ടം 1000 കോടി രൂപയ്ക്കു മുകളിലായിരിക്കുമെന്നു കണക്കാക്കുന്നു.
പറവൂർ ചേന്ദമംഗലം കൈത്തറി ഉൽപാദന മേഖല പാടേ തകർന്നത് ഉൾപ്പെടെ ടെക്സറ്റൈൽ വ്യവസായത്തിനു കനത്ത ആഘാതമാണുണ്ടായത്. ഓണത്തിനു മുന്നോടിയായി നടക്കേണ്ടിയിരുന്ന വസ്ത്ര വിപണനം 1000 കോടി രൂപയുടേതെങ്കിലുമാണ്. അതിന്റെ നാലിലൊന്നുപോലും ഈ പ്രാവശ്യം നടന്നിട്ടില്ല. കേരളത്തിൽനിന്നുള്ള 500 കോടി രൂപയുടെയെങ്കിലും ഓർഡർ റദ്ദാക്കപ്പെട്ടിട്ടുണ്ടെന്നാണു സൂറത്തിലെ ടെക്സ്റ്റൈൽ വ്യാപാരികൾ സാക്ഷ്യപ്പെടുത്തുന്നത്. .
ഗതാഗത മേഖല
തോരാതെ പെയ്ത മഴയും വിവിധ അണക്കെട്ടുകളിൽ നിന്നുള്ള കുത്തൊഴുക്കും മണ്ണിടിച്ചിലും കേരളത്തിന്റെ വിവിധ പ്രദേൾങ്ങൾ വെള്ളത്തിനടിയിലാക്കി. ഇത് കേരളത്തിലെ റോഡ്, ട്രെയിൻ ഗതാഗതത്തെയും അതുപോലെ വിമാന സർവീസുകളെയും സാരമായി ബാധിച്ചു. നിരവധി റോഡുകൾ വെള്ളത്തിനടിയിലാവുകയും ഒലിച്ചുപോവുകയും ചെയ്തു. അതു പോലെ നിരവധി പാലങ്ങൾ തകരുകയും ചെയ്തു. തിരുവനന്തപുരം-ഷൊർണൂർ റൂട്ടിലും കോഴിക്കോട്-ഷൊർണ്ണുർ റൂട്ടിലും ട്രെയിൻ സർവിസ് നിർത്തി വെക്കേണ്ടി വന്നു. അതു പോലെ നെടുമ്പാശ്ശേരി വിമാനത്താവളം അടച്ചിടേണ്ടി വരികയും മറ്റു വിമാനതാവളത്തിലേക്കുള്ള സർവ്വീസുകൾ ഒഴിവാക്കേണ്ടിയും വരികയും സംസ്ഥാനം തീർത്തും ഒറ്റപ്പെട്ട ഒരു അവസ്ഥയും സംജാതമായി. വെള്ളപ്പൊക്കത്തെത്തുടർന്ന് ഏകദേശം രണ്ട് ആഴ്ചയോളം അടച്ചിട്ടിരുന്ന കൊച്ചി അന്താരാഷ്ട്ര വിമാനത്താവളം ആഗസ്റ്റ് 29 ബുധനാഴ്ചയോടെ പ്രവർത്തനസജ്ജമാകുകയും ഒരു ആഭ്യന്തര വിമാനം 2 മണിയോടെ പറന്നിറങ്ങുകയും ചെയ്തു. സിയാലിൻറെ ആകെ നഷ്ടം 300 കോടിയാണെന്നു കണക്കാക്കിയിരിക്കുന്നു.
ടൂറിസം മേഖല
സംസ്ഥാനത്തിന്റെ മൊത്ത വരുമാനത്തിൽ 10% നേടിക്കൊടുക്കുന്ന വ്യവസായമാണ് ടൂറിസം മേഖല. വെള്ളപ്പൊക്കം കാരണമായി കേരളത്തിലെ ടൂറിസം വ്യവസായത്തിന്റെ നഷ്ടം കണക്കാക്കിയിരിക്കുന്നത് ഏകദേശം 20 ബില്യൺ രൂപയാണ്. ഇത് കഴിഞ്ഞ രണ്ടു മാസങ്ങളിലേയും വരുന്ന രണ്ടുമൂന്നു മാസങ്ങളിലേയും അവസര നഷ്ടമായ 15 ബില്ല്യൺ ഉൾ‌‍പ്പെടെയുള്ള കണക്കാണ്. റോഡ് ഗതാഗതം സ്തംഭിച്ചതും കൊച്ചിയിലേക്കുള്ള വിമാന സർവീസുകൾ മുടങ്ങിയതും മൂലം വൻതോതിലാണു ഹോട്ടൽ മുറികളുടെ ബുക്കിങ് റദ്ദാക്കപ്പെട്ടത്. ദിവസം ആയിരത്തിലേറെ ടൂറിസ്റ്റ് വാഹനങ്ങൾ എത്തിയിരുന്ന മൂന്നാർ ഉൾപ്പെടെ സംസ്ഥാനത്തെ എല്ലാ വിനോദസഞ്ചാര കേന്ദ്രങ്ങളും തീർത്തും നിർജ്ജീവമായി. കേരള ടൂറിസത്തിന്റെ വിപണനത്തിൽ വലിയ പങ്കുള്ള ആലപ്പുഴ നെഹ്റു ട്രോഫി വള്ളംകളി പോലും നടന്നില്ല.ഹൈറേഞ്ച് ടൂറിസത്തിനു 100 കോടി രൂപയുടെ വരുമാനം നഷടമായപ്പോൾ ഹൗസ് ബോട്ട് ടൂറിസത്തിനു നഷ്ടം 10 കോടിയോളം രൂപയാണ് നഷ്ടമായി കണക്കാക്കുന്നത്
പ്രളയം മൂലം പുറത്തിറങ്ങാൻ തിയ്യതി നിശ്ചയിച്ച നിരവധി ചിത്രങ്ങളാണ് റിലീസിങ്ങ് മാറ്റി വെച്ചത്. ഇതു മൂലം മലയാള സിനിമാ വ്യവസായത്തിന് 30 കോടിയുടെ നഷ്ടമാണുണ്ടാവുക എന്ന് ഫിലിം ചേമ്പർ വ്യക്തമാക്കി.
കാർഷിക മേഖല
സംസ്ഥാനത്തെ കർഷകരുടെ ജീവിതത്തിനുമേൽ ദുരന്തം കരിനിഴൽവീഴ്ത്തിയ വർഷമാണ് 2018 എന്നു പറയാം. അതിവർഷത്തിന് അകമ്പടിയായെത്തിയ ശക്തമായ കാറ്റും ഉരുൾപൊട്ടലും മണ്ണിടിച്ചിലും അനേകം കർഷകരുടെ ജീവനെടുക്കുകയും അവരുടെ ജീവനോപാധികൾ പൂർ‌ണ്ണമായി ഇല്ലാതാക്കുകയും ഭാവി ജീവിതം ചോദ്യചിഹ്നമാക്കുകയും ചെയ്തു. പച്ചക്കറി, വാഴ, നെല്ല്, കപ്പ, നാണ്യവിളകൾ തുടങ്ങി അതിവർഷത്തിൽ നശിക്കാത്ത യാതൊരു വിളകളും സംസ്ഥാനത്തില്ല. ഏറ്റവും കൂടുതൽ നാശനഷ്ടമുണ്ടായത് നെല്ല്, വാഴ തുടങ്ങിയ വിളകൾക്കായിരുന്നു. കതിരണിഞ്ഞ ഏക്കർകണക്കിനു വയലേലകൾ കുത്തിയൊഴുകിയെത്തിയ മലവെള്ളത്തിൽ മുങ്ങിപ്പോയി. കുട്ടനാട്ടിലും അപ്പർ കുട്ടനാടൻ മേഖലയിലും മാത്രം ഏകദേശം 10,495 ഹെക്ടർ പ്രദേശത്തെ നെൽകൃഷി നശിച്ചതായി കണക്കാക്കപ്പെടുന്നു. വെള്ളം വറ്റിക്കാനുപയോഗിച്ചിരുന്ന പമ്പുസെറ്റുകൾപോലും വെള്ളത്തിൽ മുങ്ങിപ്പോയി. കുട്ടനാട‌്, അപ്പർകുട്ടനാട‌് മേഖലകളിലെ സകല പാടശേഖരങ്ങളും പ്രളയജലത്തിന്റെ പ്രഹരമേറ്റുവാങ്ങി. ഇവിടുത്തെ ആകെയുള്ള 28 പഞ്ചായത്തുകളിൽ ഒറ്റ വയലിൽപ്പോലും നെൽകൃഷി അവശേഷിക്കുന്നില്ല. വെള്ളപ്പൊക്കത്തിൽ കുട്ടനാടൻ മേഖലയിലെ പാടശേഖരങ്ങളിൽ മാത്രം ഏകദേശം 150 കോടി രൂപയുടെ നഷ്ടം സംഭവിച്ചുവെന്നു കണക്കാക്കിയിരിക്കുന്നു. വയനാട്, പാലക്കാട്, ഇടുക്കി ജില്ലകളിലെ പല മേഖലകളിലും ഉരുൾപ്പൊട്ടൽ ഉണ്ടായതിനെത്തുടർന്ന് പാടങ്ങളിൽ ചെളി നിറഞ്ഞിരിക്കുന്നതിനാൽ അടുത്ത സീസണിലെ കൃഷി അസാദ്ധ്യമായിരിക്കുന്നു. നാളികേരം, കുരുമുളക്, കൊക്കോ, ജാതിക്ക എന്നവയുടെയെല്ലാം ഉത്പാദനത്തെ മോശം കാലാവസ്ഥ പ്രതികൂലമായി ബാധിച്ചു. വിലയിടിവുകൊണ്ടു നട്ടംതിരിഞ്ഞിരുന്ന കർഷകരുടെ തലയിൽ ഇടിത്തീ വീണതുപോലെയായി ദ്രുതഗതിയിലെത്തിയ അതിവൃഷ്ടി. തെങ്ങിൻ തോപ്പുകളിലും റബ്ബർ തോട്ടങ്ങളിലും ഇടവിളയായി കൃഷിചെയ്യാറുള്ള കൊക്കോയുടെ ഉത്പാദനം ഏകദേശം 50 ശതമാനമെങ്കിലും കുറയുമെന്നു വിലയിരുത്തപ്പെടുന്നു. കാപ്പി, തേയില എന്നിവയുടെ ഉത്പാദനവും വെള്ളപ്പൊക്കത്തിനു ശേഷം 50 ശതമാനമെങ്കിലും കുറയുമെന്നാണ് നിഗമനം. ഈ പ്രളയകാലത്ത് ഭീമമായ നാശം നേരിട്ട ഒരു വിളയാണ് ഏലം. ഏലത്തോട്ടങ്ങളിൽ പലതും വിളവെടുപ്പ് അടുത്തു വരുന്ന സമയത്താണ് അതിവൃഷ്ടി ആരംഭിച്ചത്. ഇത് സുഗന്ധവ്യഞ്ജന വിപണിയിൽ വിപരീതഫലം ഉളവാക്കിയേക്കും. പലയിടത്തും ഭൂമി അപ്പാടെ ഒലിച്ചു പോകുകയും കൃഷിയ്ക്കു യോജിച്ചതല്ലാതായിത്തീരുകയും ചെയ്തു. തോട്ടം മേഖലയിലെ ആകെ നഷ്ടം 800 കോടിയിലധികമായി കണക്കാക്കിയിരിക്കുന്നു. സംസ്ഥാനത്ത് ഏകദേശം 48,000 ഹെക്ടർ തോട്ടങ്ങളെയെങ്കിലും പ്രളയം ബാധിച്ചിട്ടുണ്ടെന്നാണ് വിലയിരുത്തൽ. റബർ തോട്ടങ്ങൾക്കു മാത്രം ഏകദേശം 500 കോടിയിലധികം രൂപയുടെ നഷ്ടമുണ്ടായതായി വിലയിരുത്തുന്നു. റബ്ബറിന്റെ വിലയിടിവിൽനിന്നു കരകയറാൻ കർഷകർക്കു സാധിക്കാതെയിരുന്ന സമയത്താണ് തുടർച്ചയായ മഴയും കാറ്റും എത്തുന്നത്. ഇത് റബ്ബർ ഉത്പാദനത്തെ പ്രതികൂലമായി ബാധിച്ചു. ഏലം, കുരുമുളക് എന്നിവയും കനത്ത നാശം നേരിട്ടവയിൽ ഉൾപ്പെടുന്നു. തേയിലത്തോട്ടങ്ങളിൽ ഉൽപാദനം 50 ശതമാനത്തോളമാണ് കുറഞ്ഞത്.
വൈദ്യുതി മേഖല
പേമാരിയിലും പ്രളയത്തിലും സംസ്ഥാനത്തെ വൈദ്യുതി വിതരണ സംവിധാനം താറുമാറായി. 25 ലക്ഷം ആളുകളുടെ വൈദ്യുതി കണക്ഷൻ നഷ്ടപ്പെട്ടു. അതോടൊപ്പം 28 സബ്.സ്റ്റേഷനുകളും 5 ഉത്പാദന നിലയങ്ങളും പ്രവർ‍ത്തനം നിർ‍ത്തി വെയ്ക്കേണ്ടി വന്നു. പുറമെ 5 ചെറുകിട വൈദ്യുതി നിലയങ്ങൾ‍ വെള്ളം കയറി തകരുകയും ചെയ്തു. വൈദ്യുതി പ്രതിഷ്ടാവനങ്ങൾ‍ക്ക് ഉണ്ടായ 350 കോടി രൂപയുടെ നഷ്ടത്തിനു പുറമെ വൈദ്യുതി ബോർഡിന് ഏകദേശം 470 കോടി രൂപയുടെ വരുമാന നഷ്ടവും ഉണ്ടായതായി കണക്കാക്കുന്നു.
വൈദ്യുതി വിതരണ മേഖലയിൽ‍ പതിനായിരം ട്രാൻ‍സ്ഫോർ‍മറുകൾ വെള്ളപ്പൊക്കവും പേമാരിയും മൂലം അപകടം ഒഴിവാക്കാനായി ഓഫ് ചെയ്ത് വെയ്ക്കേണ്ടി വന്നിട്ടുണ്ട്. വെള്ളപ്പൊക്കം ഒഴിഞ്ഞ പ്രദേശങ്ങളിൽ‍ ഇതുവരെയായി 4500-ഓളം എണ്ണം ചാർ‍ജ്ജ് ചെയ്തു. ബാക്കിയുള്ളവയിൽ‍ ഏകദേശം 1200-ഓളം ട്രാൻ‍സ്ഫോർ‍മറുകൾ‍ ഇപ്പോളും വെള്ളത്തിൽ മുങ്ങിയ അവസ്ഥയിലാണ്. അവയെല്ലാം പ്രവർ‍ത്തന സജ്ജമാക്കാനുള്ള പരിശോധനകളും നടപടികളും ഇതിനകം‍ ആരംഭിച്ചു കഴിഞ്ഞു.
വൈദ്യുതി വിതരണ സംവിധാനം തകർ‍ന്ന പ്രദേശങ്ങളിൽ‍ അവ പുതരുദ്ധരിക്കുന്നതിനുള്ള നടപടികളും ആരംഭിച്ചിട്ടുണ്ട്. വയറിംഗ് സംവിധാനങ്ങളുടെയും പൊതുജനങ്ങളുടെയും സുരക്ഷ ഉറപ്പാക്കിയ ശേഷം എത്രയും പെട്ടെന്ന് കണക്ഷനുകൾ‍ പുന:സ്ഥാപിക്കാൻ നടപടി.
തകർ‍ന്ന വൈദ്യുതി വിതരണ സംവിധാനത്തിന്റെ പ്രവർ‍ത്തനങ്ങൾ‍‍ കൃത്യമായി ഏകീകരിച്ച് നടപ്പിലാക്കാൻ‍‍ ‘മിഷൻ‍‍ റീകണക്റ്റ്’ എന്ന പേരിൽ ടാസ്ക് ഫോഴ്സ് രൂപീകരിച്ചു. വിതരണവിഭാഗം ഡയറക്ടറുടെ മേൽ‍ നോട്ടത്തിൽ‍ തിരുവനന്തപുരം വൈദ്യുതി ഭവനിൽ‍‍ 24 മണിക്കൂറും പ്രത്യേക വിഭാഗം ഇതിനായി പ്രവർ‍ത്തിക്കും. കൂടാത കല്പറ്റ, തൃശ്ശൂർ‍, ഇരിഞ്ഞാലക്കുട, പെരുമ്പാവൂർ‍‍, എറണാകുളം, തൊടുപുഴ, ഹരിപ്പാട്, ആലപ്പുഴ, പത്തനംതിട്ട  എന്നീ  ഇലക്ട്രിക്കൽ‍‍ സർ‍ക്കിളുകളിൽ ഡെപ്യൂട്ടി ചീഫ് എൻ‍ജിനീയർ‍‍‍‍‍‍മാരുടെ നേതൃത്വത്തിലും, പ്രശ്ന ബാധിത പ്രദേശങ്ങളിലെ സെക്ഷനുകളിൽ‍‍‍ അസിസ്റ്റന്റ് എക്സിക്യൂട്ടീവ് എൻ‍ജിനീയർമാരുടെ നേതൃത്വത്തിലും പ്രത്യേക സമിതികൾ‍ പുനരുദ്ധാരണ പ്രവർ‍ത്തികൾ‍ക്ക് മേൽ‍നോട്ടം നൽ‍കും. എല്ലാ ജില്ലയിലും പ്രവർ‍ത്തനങ്ങൾ‍ നിരീക്ഷിക്കാൻ‍ ചീഫ് എൻ‍ജിനീയർ‍മാരെയും നിയോഗിച്ചിട്ടുണ്ട്.